"SEMANGAT BERKARYA BERKOBAR-KOBAR..." - MAMAT KHALID SEMAKIN PULIH

Koma lebih dua minggu dan ditempatkan di Unit Rawatan Rapi (ICU) sebuah pusat perubatan di Petaling Jaya, Selangor, akibat masalah jantung, tahun lalu, pengarah Mamat Khalid atau nama sebenarnya Mohamad Mohamad Khalid, 56, berkata kesihatannya semakin baik ketika ditanya mengenai keadaan terkininya.

"Saya sekarang berada di Tanjung Malim, Perak. Walaupun doktor sarankan agar saya banyak berehat, semangat untuk berkarya masih berkobar-kobar. Saya bukanlah seorang yang boleh duduk diam. Setakat ini, ada beberapa projek seperti telefilem yang sudah siap dan bakal diarahkan.

"Saya juga mempunyai perancangan untuk menghasilkan filem baharu. Selain Rock 4, ada sebuah lagi filem arahan saya sedang menunggu giliran untuk ditayangkan, iaitu Manap Karaoke," katanya.

Sementara itu, Mamat menyangkal tanggapan 'Rock 4: Rockers Never Dai', hilang identiti rock kapak yang selama ini menjadi tanda dagang dan tarikan kepada penggemar siri filem itu.

Menurut Mamat, walaupun kumpulan Rimba Bara tidak lagi ditampilkan dalam filem susulan yang bakal menemui penonton pada Februari ini, genre muzik popular era 1990-an masih dapat dinikmati menerusi karyanya itu.

"Saya ada mendapat maklum balas daripada peminat yang meluahkan rasa kecewa jika benar irama rock kapak, yang selama ini menjadi identiti filem Rock, ditiadakan. Menerusi Rock 4, memang kami langsung tidak menampilkan kumpulan Rimba Bara kerana zaman mereka sudah berlalu, seperti diceritakan dalam karya sebelum ini.

"Apa yang cuba kami tampilkan dalam sekuel ini adalah kumpulan yang muncul selepas era terbabit, iaitu band rock ‘indie’. Kalau kita lihat, muzik yang diketengahkan band ‘indie’ tidak seperti rock era 1990-an. Bagaimanapun, peminat tak perlu risau kerana kami masih mengekalkan lagu sebegitu dalam filem ini. Cuma, jalan cerita dan kumpulan yang diketengahkan sahaja berbeza," jelasnya.

'Rock 4' yang mengambil masa dua tahun untuk disiapkan sepenuhnya menampilkan lakonan Sharwani NS, Hazama, Adam John, Nazimi Fahmi dan Bulan Terry.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM GANTUNG VAPE KETIKA ABPHBH 33 - SAM MOHON MAAF, TIADA NIAT PROMOSI

Anugerah Bintang Popular Berita Harian ke-33 (ABPBH 33) yang bersiaran langsung di Axiata Arena, Bukit Jalil itu telah pun melabuh tirainya semalam dengan menobatkan penyanyi dan komposer, Haqiem Rusli sebagai pemenang anugerah Bintang Paling Popular ABPBH 33.

Namun begitu, tindakan pelakon Shahiezy Sam menggantung vape (pod) atau rokok elektronik di leher di lehernya ketika menjadi penyampai anugerah bagi kategori Artis Baharu Popular pada majlis tersebut telah mengundang kecaman netizen yang menyifatkan sebagai tidak profesional.

Sam yang ketika itu mengenakan persalinan baju Melayu lengkap bersongkok dilihat menggantung alat berkenaan sebagai 'aksesori'. Lebih mencuri tumpuan, bukan satu, malah terdapat empat unit pelbagai warna yang jelas kelihatan didakwa seolah-olah cuba mempromosikan produk berkenaan secara tidak langsung.

"Saya betul-betul terkejut bagaimana Shaheizy Sam boleh dibenarkan bercakap di atas pentas dengan pod nya itu. Ini sebuah acara besae, kamu memakai baju Melayu, songkok dan tiba-tiba ada pod?

"Anda sepatutnya lebih bijak bagaimana nak promosikan produt dengan cara yang profesional," tulis pemilik akaun @lowkey_noob yang kemudian menerima lebih 6,000 ulang kicau dan lebih 7,000 tanda suka dalam kalangan netizen.

Klik untuk gambar besar

Bahkan, di ruangan komen, rata-rata mendakwa hal tersebut tidak patut terjadi berikutan membawa mesej yang tidak baik kepada penonton apabila cuba mempromosikan rokok elektronik di kaca televisyen.

Namun ada yang beranggapan tindakan Sam sebagai sebuah strategi pemasaran memandangkan dirinya mempunyai bisnes menjual pod. Bahkan, tindakannya itu turut menerima kecaman di laman Facebook, Publich Health Malaysia.

"Sedih sangat melihat budaya buruk dipromosikan sebegini. Bukan tak ada ahli produksi yang boleh menyaring penampilan selebriti sebelum live di kaca televisyen.

"Usah sembang mengenai pematuhan SOP, jika promosi vape sebegini pun boleh lepas dalam tayangan siaran langsung di televisyen," tulisnya dalam satu hantaran yang kemudian dikongsikan lebih 1,900 pengguna lain.

Sam bagaimanapun tampil menjelaskan bahawa tindakannya itu adalah satu perbuatan yang tidak disengajakan: "Terlupa sebab kelam-kabut. Memang sejak dahulu lagi, saya ke hulu ke hilir bawa banyak vape sebab bateri cepat habis," katanya ringkas.

Sam dalam masa sama membuat permohonan maaf atas kesalahannya membawa rokok elektronik ketika bersiaran secara langsung. Menurut Sam, 38, perbuatan tersebut terjadi disebabkan atas kelalaiannya sendiri.

"Hari ini saya sedar ramai yang bising di media sosial tentang apa yang jadi semalam. Jadi, saya minta ampun maaf beribu-ribu ampun atas kecuaian saya dan kelalaian diri saya.

"Tak ada orang lain salah dah, memang diri saya salah," tuturnya menerusi satu entri video yang dimuat naik di laman Instagram miliknya sebentar tadi.

Menurut suami kepada pelakon Syatilla Melvin itu lagi, dia juga menafikan dakwaan yang menyifatkan dirinya cuba mempromosikan produk rokok elektronik tersebut.

"Terus terang saya cakap dalam keadaan gementar malam tadi, di belakang pentas yang lengang tak ada orang, saya hanya fokus untuk buat yang terbaik dan sampai terlupa apa yang ada pada diri sehingga bawa ke atas pentas. Tak ada niat nak promosikan, semuanya atas cuai dan lalai saya, saya minta ampun," jelasnya.

Menurut pelakon filem 'Polis Evo' itu lagi, dia mengakui sudah menjadi kelaziman pada dirinya untuk menggantung alat tersebut di lehernya.

"Apa yang tergantung, ini keperluan saya. Saya dah gantung banyak kat leher lebih setahun, ini kegunaan saya. Dua ke tiga jam habis (bateri) ada satu lagi.

"Saya minta maaf sekali lagi, kecuaian dan kelalaian diri saya mengundang yang tak elok pada orang lain. Insya-Allah perkara ini tak berulang lagi," katanya.

www.myartis.com / Sumber & foto: Rotikaya, Astro Gempak & Instagram Shaheizy Sam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - MUHAMMAD DAYYAN : NAMA BABY DIDIE ALIAS

Baru-baru ini, Didie Alias, 40, telah selamat melahirkan anak keenamnya setelah hampir 15 tahun tidak mengandung. Anak sulung hasil perkongsian hidup dengan suami kedua Norisham Ismail itu akhirnya telah dinamakan Muhammad Dayyan.

Artikel terdahulu:

TAHNIAH - DIDIE ALIAS SELAMAT LAHIRKAN BAYI LELAKI

"Assalamualaikum... Selamat Menyambut Bulan Ramadhan.. My name is Muhammad Dayyan.. Juz nk cakap tqvm to all the wishes to my mummy & daddy.. Yg datang visit Dayyan & Mummy kt hospital too.. Doakan Dayyan & Mummy sihat ok," tulis Didie dalam IGnya.

Jom tengok gambar-gambar terkini Muhammad Dayyan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


8 GAMBAR - PRA PERKAHWINAN ANZALNA NASIR & MOHAMAD HANIF

Gambar-gambar pra perkahwinan Anzalna Nasir, 27, dan bakal suaminya, Mohamad Hanif Mohamad Zaki, 27, yang ala-ala lagu 'Jaanam' melalui filem Dilwale.

"The making of our pre wedding video. Jaanam Jaanam tak?" Ujar Anzalna melalui IGnya.

Untuk info, pasangan ini bakal disatukan sebagai suami-isteri pada 21 Febuari ini di Masjid Negara Kuala Lumpur sebelum mengadakan dua majlis resepsi masing-masing pada 27 Februari 2016 (Hotel Grand Hyatt) dan 3 April 2016 (Dewan Perdana Felda).

"Alhamdulillah... majlis resepsi pertama di Hotel Grand Hyatt saya memilih konsep Diraja Britian manakala persandingan dihadapan peminat kami akan mengenakan busana tradisional Melayu," kata Anzalna baru-baru ini.

Klik gambar untuk size besar

Foto: momenthisstillmotion

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


INIKAH WAJAH 'KAWAN LELAKI' FASHA SANDHA?

Pelakon Fasha Sandha sebelum ini mengakui dirinya sedang berkawan rapat dengan seorang lelaki, namun identiti jejaka itu tidak pernah didedahkan.

Malah kata Fasha, beliau sudah membawa lelaki tersebut berjumpa dengan dua anaknya.

Bagaimanapun menerusi ruangan Cik Pang, sumbernya memberitahu Fasha ada memuatnaik gambarnya bersama jejaka itu ketika menyambut hari lahirnya baru-baru ini.

Klik untuk gambar besar

Jika dilihat pada gambar tersebut, memang boleh tahan kacaknya dan sangat sesuai dengan Fasha.

Setakat ini, Fasha masih berteka-teki dengan identiti sebenar jejaka itu, mungkin kerana masih di dalam fasa berkenalan.

Jika benar gosip ini, memang sama manis sama padan!

Sumber: Harian Metro

Foto: Fasha Sandha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


7 GAMBAR - ZIELA JALIL & FAMILY BERCUTI DI AUSTRALIA

Photo-photo percutian Ziela Jalil dan keluarganya di Australia yang meninggalkan kenangan manis buat mereka. Malah usia anak angkat Ziela iaitu Ibrahim Junit Abdullah yang kini mencecah setahun 9 bulan turut memudahkannya untuk melancong.

Untuk info, Ziela mengambil Ibrahim sebagai anak angkat bagi memenuhi ruang kosong dalam dirinya selepas pemergian Allahyarham Tan Sri Megat Junid pada tahun 2008. Selain Ibrahim, beliau turut mempunyai dua anak lain iaitu Puteri Julia Nabilah dan Megat Jufri Nasrullah.


MUS MAY KIAN PULIH - ISTERI UCAPKAN TERIMA KASIH ATAS DOANYA

Alhamdulillah... penyanyi kumpulan May, Mus mula menunjukkan tanda-tanda positif untuk pulih apabila mula membuka mata selepas lapan hari dimasukkan ke hospital dan berada dalam keadaan koma.

Perkembangan terbaru ini sudah cukup melegakan dan menggembirakan hati isterinya, Suraya Bahari.

Mus atau atau nama penuhnya Mustaffa Din, 49, dimasukkan ke Unit Rawatan Rapi (ICU) Hospital Kuala Lumpur (HKL) pada 4 Julai akibat demam panas sejak tiga hari sebelumnya.

Beliau kemudian dipindahkan ke ICU Hospital Ampang untuk rawatan lanjut pada 5 Julai lalu.

Suraya ketika dihubungi berkata, suaminya perlu terus berehat kerana masih lemah akibat kesan ubat.

"Setakat ini abang Mus tiada respon lain kecuali buka mata. Apabila dengar namanya dipanggil, dia akan mengerlip matanya.

Klik untuk gambar besar

"Kalau saya nak bercakap dengan dia pun kena perlahan-lahan dan satu-persatu kerana dia masih dalam keadaan separuh sedar," katanya.

Mengulas lanjut penyakit suaminya, Suraya berkata, doktor menjelaskan ia berpunca daripada masalah darah.

"Ia bukan kerana demam denggi kerana doktor mengesahkan ia salah-satu penyakit berkaitan darah.

"Doktor mencuci darahnya serta menggantikan darah baru dan platlet darahnya kini meningkat kepada bacaan 76. Ia perkembangan yang baik," jelasnya.

Menurut Suraya, sebaik tempoh dos ubat tidur tamat, doktor membuat ujian supaya Mus batuk dan respon yang diberikan amat baik.

"Dua kali dia batuk dan kini sudah mampu buang air besar. Mungkin abang Mus akan ditahan untuk seminggu lagi di ICU sehingga dia benar-benar pulih.

"Saya kini perlu banyak berinteraksi dengannya untuk mengembalikan semula ingatannya supaya dia cepat pulih," ujarnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"BERNIKAH KALI KEDUA SAYA TIDAK PERNAH RAHSIAKAN" - TEGAS ANDY FLOP POPPY

"Saya percaya umum sendiri sudah nampak saya pernah keluar bersama kedua-dua isteri saya. Itu menunjukkan bahawa hubungan kami baik dan tiada masalah," kata bekas penyanyi utama kumpulan Flop Poppy, Megat Effendy Zakaria atau Andy, 43, mengenai hubungannya dengan isteri-isterinya.

Tegas Andy, hubungan dengan isteri pertama Nurul Shafizan Othman, 42, baik dan tidak pernah berdepan masalah seperti apa yang dihebahkan.

Dalam pada itu, Andy menjelaskan yang dia cuba mengambil pendirian tidak mahu memberikan komen lanjut mengenainya kerana bimbang ia akan menimbulkan lebih banyak keburukan.

"Begitupun saya tidak mahu memberikan sebarang kenyataan mengenainya kerana bimbang orang akan membuat andaian negatif mengenainya. Itu akan memburukkan lagi situasi. Itu yang saya cuba elakkan," jelasnya.

Mengenai pernikahan kali keduanya, Andy berkata yang dia tidak pernah merahsiakan apabila ada orang bertanya kerana apa yang dilakukan adalah dengan niat baik.

"Saya melakukan (pernikahan kedua) mengikut syarak. Saya buat benda betul dan baik jadi tidak ada perkara yang perlu saya rahsiakan," ujar Andy dipetik sebagai berkata.

Sebelum ini timbul gosip mengatakan selepas bernikah buat kali kedua, penyanyi yang masih diminati ramai itu tidak memperdulikan dan mendera isteri pertamanya.

Isterinya Shafizan juga didakwa telah membuat laporan polis mengenainya tetapi telah menarik balik. Begitupun sehingga kini tiada bukti atau kenyataan kukuh mengenainya dibuat.

Membuktikan kata-katanya, Andy baru-baru ini juga turut dilihat telah memuat naik wajah isteri keduanya untuk dikongsi bersama peminatnya di laman sosial instagram.

Sumber: myMetro

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


2 GAMBAR - SAMBUTAN HARI LAHIR FAZURA

Gambar sambutan hari lahir Nur Fazura atau nama penuhnya Nur Fazura Sharifuddin yang dikelilingi rakan-rakan, peminat dan belon berwarna ungu.

Apa yang menarik, kek untuk Fazura juga telah dihiasi dengan patung Barbie sekaligus menjadikan beliau seorang 'princess' pada hari itu. Apa-apapun tahniah diucapkan pada beliau dengan doa moga Fazura terus maju jaya hendaknya. Amin.

Klik untuk imej besar...


PADAM FOTO & UNFOLLOW SUAMI - RUMAH TANGGA BEKAS PENYAMPAI RADIO BERMASALAH?

Baru-baru ini menerusi laporan Miss K di portal Astro Gempak, bekas penyampai radio didakwa telah memadam semua foto-fotonya bersama suami, malah turut unfollow di media sosial Instagram (IG).

"Dorang dah unfollow each otherlah Miss K... Kalau tengok dekat IG si suami, yang ada pun IG baru isteri dia. Alahhh akaun back-up masa IG isteri dia kena hacked dulu tu... Tapi di IG sang suami masih ada foto isteri dan anak-anak.

"I tak puas hati, I jengah pulak Facebook si suami ni... I perasan yang suami bekas penyampai radio ni ada share dia berbuka puasa dengan masakan ibu dan rasanya dia di Sabah sekarang... Lepas tu I sempat jengah IG Story bekas penyampai radio tu pulak, macam sedang bersedih hati je kata-kata dia tu..." tulis pengirim emel menggunakan nama Nat Gadis Ayu itu pada Miss K.

Apa-apapun, kita fikir dan doakan yang baik-baik saja. Mungkin ada sebab pasangan suami isteri ini buat macam itu... Hak masing-masing nak follow ke nak unfollow ke. Jika mereka ada masalah sekali pun, adatlah dalam berumah tangga.Sedangkan lidah lagi tergigit, inikan pula suami isteri. Ye tak?

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA ANZALNA NASIR SAH CEO BAHARU FINAS, BERKUAT KUASA ESOK

Bapa kepada pelakon Anzalna Nasir iaitu Profesor Dr Md Nasir Ibrahim telah secara rasmi dilantik sebagai Ketua Pegawai Eksekutif (CEO) baharu Perbadanan Kemajuan Filem Nasional Malaysia (FINAS) bagi tempoh dua tahun berkuat kuasa esok sehingga 30 Oktober 2023.

Perkara tersebut diumumkan oleh Kementerian Komunikasi dan Multimedia (KKMM). Pelantikan Dr Md Nasir bagi menggantikan bekas CEO FINAS, Ahmad Idham Ahmad Nadzri yang meletakkan jawatan dan mengakhiri tugas berkuatkuasa pada 15 Oktober lalu.

Mengesahkannya, Ketua Setiausaha KKMM, Datuk Seri Mohammad Mentek dalam satu kenyataan berkata, Dr Md Nasir berpengalaman luas dan ketokohan dalam bidang pengurusan industri kreatif serta pembangunan polisi, tadbir urus dan pendidikan dalam seni budaya di peringkat tempatan dan antarabangsa.

"KKMM yakin kepakaran dan pengalaman luas Dr Md Nasir dalam bidang industri kreatif, khususnya seni budaya mampu memacu FINAS sebagai badan peneraju untuk menggalak, memelihara dan menyumbang kepada kemajuan industri perfileman negara.

Klik untuk gambar besar

"Saya percaya sinergi antara beliau dan Ahli-Ahli Perbadanan FINAS akan terus memantapkan hala tuju, perancangan dan pelaksanaan yang lebih komprehensif bagi melonjakkan industri filem serta ekonomi kreatif di peringkat tempatan serta antarabangsa," katanya.

Dr Md Nasir, berkelulusan Ijazah Doktor Falsafah Pendidikan Seni dari Universiti Tasmania, Australia pada 2008 dan Pasca Kedoktoran dalam bidang yang sama dari Universiti Sheffield Halam, United Kingdom pada 2014.

"Kecemerlangannya juga terbukti apabila menggalas tanggungjawab termasuklah Timbalan Rektor Hal Ehwal Akademik di Akademi Seni dan Warisan Budaya (ASWARA) dan pensyarah di Universiti Pendidikan Sultan Idris (UPSI)," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIMBANG MATI SEBELUM MOHON MAAF - LAN HARAP NETIZEN BERHENTI KEJINYA & PAK YA

Pepatah 'Terlajak perahu boleh diundur, namun terlajak kata atau perbuatan, buruk padahnya' sesuai menggambarkan insiden yang berlaku antara pelawak Lan Pet Pet atau nama sebenarnya Mazlan Ahmad dengan seorang pengawal keselamatan, Yahya Manap.

Awal April lalu, video Lan memarahi dan memukul Yahya atau Pak Ya telah tular sehingga mendapat perhatian meluas masyarakat yang terkejut dengan tindakan anggota kumpulan Senario itu. Sebaik sahaja Lan menerima hukuman denda RM2,000 di atas kesalahannya itu, dia segera memulakan usaha mencari Pak Ya kerana mahu meminta maaf di atas ketelanjuran sikap pada malam kejadian.

Mengakui semua yang berlaku pada malam tersebut adalah silap diri sendiri, adik ipar kepada aktres Rozita Che Wan itu berkata, hidupnya tidak tenang sejak peristiwa tersebut kerana bimbang meninggal dunia sebelum sempat meminta maaf kepada Pak Ya.

Pada sidang akhbar 'Maafkan Kami' yang berlangsung di i-Bikerstation Food Court, Sungai Buloh, Selangor baru-baru ini, berlangsung permohonan maaf secara rasmi antara mereka berdua dan Lan turut mengumumkan akan membawa Pak Ya bersama isteri untuk menunaikan umrah pada hujung tahun ini. Ikuti temubual KOSMO! bersama Lan Pet Pet bagi mengetahui lebih lanjut:-

Klik untuk gambar besar

KOSMO!: Bilakah perasaan bersalah Lan timbul atas apa yang berlaku?

LAN PET PET: Perasaan bersalah mula membuak-buak ketika saya ditahan reman semalaman di penjara. Satu malam sahaja di penjara boleh mengubah seseorang. Saya menangis bukan kerana takut dipenjara, tetapi kerana bimbang saya mati sebelum sempat memohon kemaafan daripada orang yang sepatutnya saya layan seperti bapa sendiri. Alhamdulillah, Allah permudahkan juga usaha saya bertemu Pak Ya, malah dia dan keluarganya dengan hati terbuka menerima permohonan maaf saya.

KOSMO!: Apakah sebenarnya yang berlaku pada malam itu?

LAN PET PET: Kalau boleh, saya tidak mahu memanjangkan isu ini memandangkan sudah selesai. Apa yang boleh saya beritahu, berlaku sedikit perselisihan faham antara saya dengan penghuni taman berkenaan dan secara tidak sengaja, Pak Ya terheret sama dalam hal itu.

KOSMO!: Adakah anda sebenarnya seorang yang panas baran?

LAN PET PET: Tanyalah sesiapa yang mengenali Lan Pet Pet, pasti mereka akan beritahu susah untuk melihat saya naik angin. Saya suka melawak untuk menghilangkan ketegangan berbanding mengamuk atau marah. Cuma pada malam itu, mungkin perasaan dan minda saya sedikit di luar kawalan kewarasan maka berlakulah insiden tersebut. Namun, itu kelemahan dan kesilapan sendiri, maka saya terima akibatnya.

KOSMO!: Adakah tindakan membawa Pak Ya dan isteri menunaikan umrah sebagai jalan mudah mengaburi mata netizen yang mencemuh anda?

LAN PET PET: Saya tidak peduli apa netizen katakan kerana saya ikhlas mahu membawa Pak Ya dan isteri ke Tanah Suci atas kesudiannya memaafkan saya yang serba kekurangan ini. Biarlah andai orang ramai meragui niat saya kerana paling penting saya sudah mendapat kemaafan daripadanya. Netizen yang mencemuh saya, keluarga dan arwah bapa perlu meminta maaf kerana dosa dengan manusia Allah tidak dapat tolong hapuskan.

KOSMO!: Apakah harapan anda selepas kes ini selesai?

LAN PET PET: Saya berharap netizen di luar sana sudah-sudahlah mengeji kerana saya dan Pak Ya pun sudah berdamai. Berhentilah mencemuh arwah bapa, kerana ini kesalahan saya, tiada kena-mengena dengan didikannya. Pak Ya juga meminta agar isu ini tidak lagi diperbesarkan dan kita sama-sama muhasabah diri serta mengambil pengajaran atas apa yang berlaku.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEBAS COVID-19 - DOKTOR BENARKAN JUMPA ANAK, BCL MASIH MAHU JAGA SOP

Tanda negatif... Demikian keputusan calitan Covid-19 yang diperoleh penyanyi dan pelakon Indonesia, Bunga Citra Lestari selepas 10 hari menjalani kuarantin.

Menurut Bunga atau lebih mesra disapa BCL, dia sudah dibenarkan oleh doktor untuk berjumpa dengan anaknya, Noah, namun penyanyi itu masih mahu menjaga SOP (prosedur operasi standard) sehingga tamat tempoh 14 hari.

"Hari ini ke rumah sakit (hospital) untuk cek paru-paru dan darah pasca Covid-19. Mudahah-mudahan hasilnya bagus. Tadi juga sudah membuat calitan swab test kedua dan Alhamdulillah negatif.

Klik untuk gambar besar

"Jadi kata doktor saya sudah boleh berjumpa dengan Noah tapi saya rasa saya akan memakai mask dulu... untuk sementara sehingga ke hari 14," katanya.

Isteri kepada arwah Ashraf Sinclair itu memaklumkan perkara tersebut menerusi akaun Instagram (IG) Story miliknya.

Sebelum ini, Bunga dan beberapa rakannya disahkan positif Covid-19 daripada salah seorang rakan mereka dan menjalani kuarantin bersama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA FARAHDHIYA KEMBALI KE RAHMATULLAH

"Selamat pulang ke penciptamu Nyawaku,Mohamed Amin binti Raja Maimunah. Alhamdulillah senang Dada pergi utk menghadap pencipta Dada pagi tadi, Thank you Allah swt kerana permudahkan segalanya untuk kesayanganku dunia akhiratku. Farah redha Dada, Farah redha walaupon Farah tak puas lagi jaga Dada. Tapi Allah lebih sayangkan Dada.

"Dada Sayang, it's 5am now, I still can't sleep, I m already missing u so so much. It hurts so bad. Farah masih tak boleh bayangkan hidup Farah lepas ni tanpa Dada. Dada lah nyawa Farah, Dada lah segalanya dlm hidup Farah Da, I'm lost without u, my heart is broken into pieces.

"Dah takde nak tanya Dada nak makan apa hari ni? Nak masak sedap2 utk Dada,nak tanya Dada Dada dah makan ubat ke? Dah takde Dada msg Farah tanya habis kerja pukul berapa, adik lambat lagi ke? Sampai sanggup tunggu sehingga Farah sampai rumah just to make sure I get home safe, dah takde lagi semua tu Da.

"Hari yg Farah paling takut dlm hidup jadi kenyataan, Dada pergi tinggalkan Farah tanpa sebarang pesan terakhir tapi Farah redha Da, tenanglah Dada disana seperti mana tenang nya muka Dada tadi, Alhamdulillah byk kali Farah dapat cium dan peluk Dada, Dada paling wangi hari ni Da.

Klik untuk gambar besar

"Dada rehat ya, tak sabar Farah nak jumpa Dada lagi,insyaallah Farah jugak akan menyusul, I cant wait to see u again in Syurga insyaallah. I will never stop praying for u Da. Ramai kawan2 Dada dan kawan2 Farah dtg ziarah dada tadi, all your friends always have good things to say about u sampailah hujung nyawa Dada, Alhamdulillah, Orang yg baik ramai sayang.

"Rehatlah puas puas Kesayanganku, Dada tunggu Farah tau. Ya Allah Ya tuhanku,Kau berikanlah aku kekuatan untuk lalui dugaanMu ini, Ya Allah Kau tolonglah jagakan ayahku, Kurniaankan lah belas kasihan kepada ayahku, Ya Allah Ya Tuhan ku ampunilah dosa2 nya, Berilah RahmatMu keatas ayahku yg tercinta, Muliakanlah kematiannya, diluaskan serta diterangkan kuburnya dan kuburnya menjadi taman2 syurga, Ya Allah ya Tuhanku, kau tempatkan lah ayahku bersama org2 yg beriman dan beramal soleh. Aminnnnn.

"Mintak tolong sedekah kan Al-Fatihah dan doakan ayah saya please? Terima kasih semua atas ucapan takziah dan doa2 anda semua, Tuhan sahaja dapat membalasnya. Al-Fatihah (bacaan) 9/1/20," demikian tulis penyanyi dan pelakon Farahdhiya menerusilaman Instagram miliknya.

Farahdhiya ketika ditanya berhubung perkara ini berkata, dia reda dengan pemergian bapanya, Mohd Amin Zubir, 68, yang meninggal dunia jam 11.55 pagi tadi di sebuah pusat perubatan. Arwah menghidapi masalah Sekatan Pulmonari Kronik (COPD), iaitu penyakit paru-paru yang mempengaruhi pernafasannya kerana tabiat merokok, sejak lima tahun lalu.

Penyanyi lagu 'Bertakhta Di Hati' itu berkata, keadaan bapanya baik-baik sahaja sebelum menghembuskan nafas terakhir: "Cuma, selepas sarapan, dia mengalami sesak nafas. Saya terus menghubungi ambulans untuk membawanya ke hospital bagi mendapatkan rawatan. Namun, sebaik sahaja tiba di hospital, bapa sudah tiada lagi.

"Sepanjang arwah menghidap penyakit berkenaan, dia sering keluar masuk hospital. Saya reda dengan pemergiannya kerana selama ini, saya jarang berenggang dengannya. Dialah nyawa saya. Setiap pagi, memang dialah orang pertama yang saya cari di bilik tidurnya. Sayalah juga yang akan bertanya jika dia hendak makan atau apa sahaja kemahuannya," kata Farahdhiya.

Terdahulu, beberapa teman artis termasuk penyanyi dan penyampai Kool FM, Haiza Hanafi, serta pelakon, Datin Rabecca Nur Al Islam, turut berkongsi berita sedih itu di Instagram masing-masing.

www.myartis.com / Sumber & foto: Berita Harian & Instagram Farahdhiya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM GURAU NAMA ANAK - PU ABU & HANA AZRAA 'KUNCI MULUT' STATUS 'HAMIL'

Pencetus Ummah (PU) Abu Sufyan menerusi laman Instagram miliknya telah melakukan perkara yang sama iaitu mendedahkan wajah anak sulungnya selepas bekas isteri iaitu Ain 'Afini Latif berbuat demikian. Dalam kapsyennya, PU Abu memberithau anaknya comel tetapi dalam masa yang sama, PU Abu bergurau dengan seolah-olah mengeluh dengan namanya yang dikatakan panjang.

Sempat berseloroh, PU Abu juga mengatakan nama anaknya pasti sukar untuk disebut jurunikah atau tok kadi kelak bila berkahwin: "Muhammad Adam Aysar bin Muhammad Abu Sufyan. Dah lah comel,nama panjang pula tu. Aku tak tahu macam mana Tok Kadi nak sebut nama dia nanti time nikah".

Namun begitu, entri tersebut telah mendapat perhatian netizen dimana ada diantara mereka yang mengambil serius perkara terbabit dan mengecam PU Abu biarpun kapsyen yang ditulis hanya sekadar gurauan: "Geram pula aku, ni mesti ex-wife kasi nama anak lepastu dia perli...” kata salah seorang netizen. - Anak sendiri pun perlu, apa punya bapak," kecam lagi salah seorang pengikutnya.

Sementara itu, terdapat netizen yang sengaja memerli PU Abu kembali kerana didakwa berbicara tentang nikah terlalu awal sedankan anaknya masih kecil: "Harap dia nikah sekali je, tak ada cerai-cerai macam...," komen seorang netizen yang membiarkan ayatnya tergantung. - Awal lagi fikir pasal tok kadi sebut nama nak nikah, fikirkan masa hadapan baby tu, untung baby ada ibu yang kuat," luah salah seorang pengikutnya.

Klik untuk gambar besar

Sementara itu, menerusi status di laman InstaStory isteri PU Abu iaitu Hana Azraa, dia seakan memberi gambaran dirinya kini sedang hamil. Ditanya mengenai kepastian, Hana atau nama sebenarnya Nurhannah Azra Mohd Zakir berkata, dia bagaimanapun belum bersedia untuk berkongsi sebarang berita baik buat masa ini.

"Insya-Allah tidak lama lagi saya akan kongsi. Sebab saya belum bersedia lagi nak kongsi apa-apa buat masa sekarang melainkan perkara itu daripada Abu sendiri," katanya yang diminta mengulas mengenai video ketika mendapatkan rawatan di sebuah klinik wanita yang dimuatnaik di laman InstaStory.

Dalam pada itu, PU Abu atau nama penuhnya Mohd Abu Sufya Mohd Mokthar Rozaidi ketika dihubungi itu turut mengambil langkah berdiam diri: "Insya-Allah, apa-apa saya akan beritahu nanti," tuturnya secara ringkas.

www.myartis.com / Sumber & foto: Astro Gempak, mStar & Instagram PU Abu Sufyan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RINDU YANG PALING SAKIT... NAK MENGADU DAH TAK ADA" - 6 BULAN PEMERGIAN BAPA, FARAHDHIYA MASIH RASA KEHILANGAN

Menerusi satu entri yang dimuatnaik di laman Instagram, penyanyi Farahdhiya telah berkongsi gambar kubur bapanya yang genap enam bulan pemergiannya dan memberitahu dia masih tidak dapat melupakan kenangan yang dilalui bersama. Farahdhiya, 36, berkata, walaupun reda dengan pemergian bapanya iaitu Mohd Amin Zubir, namun kerinduan yang dirasai tidak dapat dibandingkan dengan perasaan lain.

"Pemergian Dada (ayah) banyak mengajar Farah tentang sabar dan reda pada sebuah perpisahan. Rindu yang paling sakit adalah rindu pada orang yang telah pergi meninggalkan kita. Hanya orang yang pernah merasai kehilangan orang yang tersayang sahaja yang akan faham perasaan itu," katanya.

Tambahnya, hubungan rapat dengan Allahyarham membuatkan dia seperti kehilangan kawan baik. Hanya arwah bapanya yang memahami mampu menenangkannya dalam apa jua keadaan: "Betul, kematian itu rahsia Tuhan. Sampai sekarang masih lagi rasa kehilangan. Kehilangan yang tiada gantinya.

Klik untuk gambar besar

"Kehilangan seorang ayah merangkap kawan baik Farah, arwah sanggup dengar keluhan dan rintihan Farah, sentiasa ada di kala susah senang sanggup korbankan segalanya untuk kebahagiaan anak-anak. Dada seorang sahaja yang boleh menenangkan Farah dalam apa sahaja keadaan," ujarnya.

Penyanyi lagu 'Bertakhta Dihati' ini turut meluahkan keinginannya untuk berada bersama bapanya. Katanya, pusara Allahyarham kini menjadi tempat kegemarannya: "Kadang-kadang terdetik di hati, alangkah seronoknya kalau Farah ada bersama Dada di sana. Setelah enam bulan Dada pergi, rumah baru Dada (kubur) tetap jadi tempat kegemaran Farah," tuturnya.

Menurut peserta Gegar Vaganza musim kedua ini, bapanya merupakan tempat dia meluahkan segala isi hati. Namun, penyanyi itu sentiasa ingat pesan arwah agar sentiasa bersyukur dan berbuat baik pada semua orang: "Banyak benda Farah nak cerita dan mengadu pada Dada, tapi dah tak ada dah semua tu, takkan ada lagi waktu itu.

"Dada selalu pesan untuk sentiasa bersyukur, jangan harapkan orang, hidup kena bersederhana, sentiasa berbuat baik, jangan ambil kesempatan, jangan aniaya orang, jangan susahkan orang lain, jangan buruk sangka, kawan biar berpada-pada dan jangan lupa pada Dia," jelasnya.

Dalam pada itu, dia turut menasihati peminatnya yang masih mempunyai ibu bapa agar tidak mensia-siakan kasih sayang mereka: "Ramai sayang Dada, Alhamdulillah. Terima kasih Dada atas perjuanganmu, atas kebaikkanmu, atas semua nasihat. Untuk anda yang masih mempunyai ibu dan bapa, jangan sia-siakan kasih sayang mereka," katanya.

www.myartis.com / Sumber & foto: mStar & Instagram Farahdhiya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAKUT, PELUANG SEMBUH SANGAT KECIL..." - ZAMANI AKAN JALANI PEMBEDAHAN, SEDIH BADAN MAKIN BONGKOK

"Saya tak marah bila orang kongsi video tersebut cuma agak terasa bila orang tunjuk keadaan kita. Tapi bila saya tengok balik video tu, barulah saya nampak keadaan sebenarnya saya dan nampak teruk daripada sisi tepi.

"Sebelum ni tengok cermin, nampak depan je tapi bila tengok keadaan sebenar dari tepi, saya sedih sebenarnya," itulah kata penyanyi Zamani yang mengakui terasa dan bersedih melihat keadaan fizikalnya yang semakin membongkok setelah disahkan menghidap penyakit scoliosis.

Menurut Zamani, baru dia menyedari keadaan badannya yang membongkok daripada video-video peminat yang tular di laman sosial. Menceritakan keadaan kesihatannya yang terkini, Zamani mengakui tulang belakangnya semakin teruk dan sakit jika ia terus dibiarkan.

"Sebenarnya keadaan kesihatan saya semakin teruk sebab saya dah tak boleh nak berdiri tegak. Sekarang saya kena buat pembedahan masukkan besi untuk menyokong tulang belakang.

Klik untuk gambar besar

"Saya agak risau sebab perut belah kanan ni makin lama makin takde daging. Dia dah kosong dan saya takut. Sekarang memang sangat sakit sebab dia dah cucuk rusuk. Saya nak jalan pun susah, nak bekerja. Buat masa sekarang saya makan ubat tahan sakit sebab belum ada ubat yang dikhaskan untuk scoliosis," tuturnya.

Dek kerana keadaannya itu, Zamani memaklumkan dia akan menjalani pembedahan bagi mengubati penyakit scoliosis yang dihidapinya. Namun begitu, vokalis kumpulan Slam yang berusia 51 tahun ini berasa risau dan takut untuk melakukan pembedahan tersebut kerana peluang untuk sembuh adalah sangat kecil.

"Peluang untuk sembuh tu sangat kecil sebab takut hasilnya makin teruk, saya kena duduk atas kerusi roda. Tapi saya tiada pilihan lain dah, saya ingat bila guna cara perubatan tradisional boleh sembuh tapi sekarang tiada perubahan dan makin teruk," ujar Zamani.

Mula menyedari penyakitnya itu pada tahun 2015, Zamani memberitahu scoliosis yang berada dalam badannya itu rupanya sudah berusia 20 tahun. Dalam pada itu juga, Zamani berkata dia mempunyai wang simpanan untuk membiayai kos pembedahan. Namun jika kos pembedahan yang diperlukan melebihi simpanannya, Zamani bersedia untuk melakukan konsert bagi mengutip dana.

"Kini saya dan doktor masih di peringkat perbincangan kerana pembedahan ni melihatkan banyak pihak seperti isteri saya, keluarga dan juga peminat. Saya pun takut sebenarnya, saya sedang fight dengan karier saya dan saya perlukan banyak sokongan daripada orang disekeliling untuk beri saya semangat. Ini pun antara hidup dan mati.

"Dari segi kewangan, simpanan saya ada sikit dan andai kata tak mencukupi, saya dan pihak pengurusan ada bercadang untuk buat konsert atau showcase untuk dapatkan dana. Buat masa sekarang saya ada komitmen beberapa persembahan tapi keadaan saya memang peminat dah tahu dan saya akan cuba buat yang terbaik," jelasnya  pada program MeleTOP.

Dalam pada itu, Zamani sangat mengharapkan doa dan sokongan daripada orang di sekeliling, selain mengambil kesempatan untuk mengucapkan terima kasih di atas kata-kata positif yang diterima.

"Saya nak berterima kasih pada semua peminat yang mendoakan kesihatan saya. Apa pun yang terjadi lepas pembedahan nanti, saya harap orang boleh terima dan doakan saya.

"Isteri banyak jaga saya, saya bersyukur pada Allah dikurniakan isteri yang baik. Daripada masa saya sihat dan sampai sekarang, dia tak henti menjaga saya dengan elok, dia faham saya dan saya takut bila jadi apa-apa nanti, saya dah sediakan segalanya untuk dia," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMUDA TAK KISAH BERJODOH - ANAK DATO' VIDA, CIK B TAK BENARKAN

"Ehemmm ehemmm….. saya takkan benarkan dia bersama mama saya sebab dia tu nak perhatian je," demikian kata anak perempuan kepada Dato' Seri vida iaitu Cik B menerusi laman Instagramnya.

Nampaknya hasrat pentadbir laman sosial Dato' Seri Vida, Ahmad Ikbal Zulkefli yang menerima jika takdirnya dijodohkan dengan wanita berusia 45 tahun itu tidak diterima oleh Cik B.

Pengakuan pemuda berusia 23 tahun itu mendakwa serasi dengan jutawan kosmetik tu dan bersedia berkahwin dengan wanita itu, bukan sekadar menjadi 'anak ikan' telah menerima reaksi ramai netizen termasuklah anak Dato' Seri Vida.

Klik untuk gambar besar

Ramai pengikut yang menyokong tindakan Cik B manakala ada juga segelintir yang meminta Cik B berfikiran lebih positif.

Kami perasan bahawa Cik B bersikap protektif dan defensif terhadap ibunya setelah wanita itu bercerai dengan suami ketiga baru-baru ini, dan itu normal.

Mungkin Cik B tidak mahu melihat ibunya dikecewakan lelaki lagi. Nampaknya Iqbal perlu berusaha lebih keras untuk memenangi hati Cik B.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GOSIP 'KAYU TIGA' - REPUTASI AYU RAUDAH & ZAQUAN TERCEMAR

Gara-gara gosip Zaquan Adha bermain kayu tiga dengan seorang wanita yang didakwa sebagai gadis sorak untuk pasukan Johor Darul Takzim (JDT), isteri Zaquan, Ayu Raudhah menganggap ia cubaan pihak tertentu yang mahu merosakkan rumah tangga mereka.

"Gosip suami saya bermain kayu tiga selepas satu paparan skrin perbualan cinta tersebar telah memburukkan reputasi kami sebagai suami-isteri.

"Saya juga sedih apabila ada pihak menghina saya menerusi laman Instagram mempersendakan kontroversi yang berlaku. Antara komen tersebut ialah 'kesian, muka cantik pun suami cari lain'.

"Gosip ini adalah fitnah. Mujurlah saya seorang yang berfikiran waras dan tidak terburu-buru apabila mendapat tahu gosip ini," ujarnya dipetik sebagai berkata.

Untuk makluman, semalam satu paparan skrin perbualan seorang wanita dengan Zaquan Adha, 26, menerusi mesej aplikasi sosial WeChat telah tersebar sekaligus menimbulkan gosip panas adakah pemain bola sepak pasukan JDT itu bermain kayu tiga?

Paling teruk apabila satu paparan skrin video perbualan telefon mereka turut disebarkan hingga membuat ramai pihak menggeleng kepala.

Bagaimanapun, semakan media menerusi akaun WeChat atas nama 'Zaqone' semalam mendapati akaun berkenaan sudah 'ghaib' (tak wujud).

Menurut Ayu, akaun berkenaan sebenarnya dimiliki oleh orang lain yang menggunakan identiti Zaquan. Tambahnya, semakan telah dibuat dan dia mendapati akaun sosial berkenaan adalah palsu.

"Selepas membaca gosip dan screenshot kononnya suami berbual cinta dengan seorang wanita di WeChat, saya dapati ia bukan akaun milik suami.

"Mungkin wanita itu melakukan screenshot ketika membuat panggilan berkenaan. Atas dasar apa? Saya tak pasti dan tidak tahu apakah tujuan wanita itu melakukan demikian," soalnya.

Selain itu, Ayu turut memberitahu yang Zaquan juga terkejut apabila gosip berkenaan timbul... namun kata Ayu, suaminya tidak cepat melenting.

"Suami saya pun terkejut bila keluar cerita macam ni. Walaupun dia dalam bidang sukan, tapi mujurlah dia dah biasa dengan cerita gosip dalam dunia hiburan, macam ni", tambahnya.

Untuk rekod, Ayu dan Zaquan bernikah pada 21 Januari 2011 di Alor Setar, Kedah. Mereka dikurniakan dua orang anak lelaki iaitu Muhammad Aisy Qaiser yang kini berusia setahun dan Muhammad Aisy Aryann yang lahir baru-baru ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SAM BUNKFACE NIKAH 25 APRIL - JULIANA EVANS DOAKAN BEKAS KEKASIHNYA BAHAGIA

"Saya sangat gembira menerima perkhabaran yang Sam sudah bertemu dengan seseorang dan akan meneruskan kehidupan baru.

"Saya sentiasa mendoakan yang terbaik buatnya dan semoga mereka berdua kekal bahagia serhingga ke akhir hayat," demikian kata Juliana Evans mengenai bekas kekasihnya Sam (Bunkface) yang bakal berkahwin tidak lama lagi.

Untuk makluman, Sam bakal bergelar suami kepada penerbit TV3 iaitu Aida Azira pada 25 April ini.

Klik gambar untuk size besar

“Kami berdua sudah lama berpisah dan semuanya sudah pun berlalu seperti kata orang lama, barang yang lepas usah dikenang.

“Mungkin tiada jodoh buat kami berdua namun saya sebenarnya tumpang gembira menerima berita perkahwinanya ini,” tambahnya.

Sam dan kekasihnya Aida

Mengenai hubungan cintanya dengan penyanyi rap SonaOne, Juliana tetap menafikan bahawa dia dan penyanyi itu mempunyai hubungan intim.

"Hubungan kami tidak lebih daripada seorang rakan biasa namun saya tidak menyangkal bahawa SonOne seorang rakan yang sangat baik," jelasnya dipetik sebagai berkata kepada MStar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


10 FOTO: 'CURI-CURI CINTA' BERTUNANG DI AUSTRALIA - ZAINOL SEDIH TAK DAPAT HADIRI

"Engaged (Bertunang). Alhamdulillah, syukur," demikian kata pelakon Aiman Hakim Ridza secara ringkas yang tentu sahaja cepat mendapat perhatian pengikutnya selain peminat dan teman artis dengan masing-masing mengucapkan tahniah atas pertunangannya dengan pelakon Zahirah Macwilson.

Pasangan pelakon utama slot Megadrama menerusi drama 'Curi-Curi Cinta' yang sedang hangat ditayangkan itu selamat mengikat tali pertunangan hari ini di kediaman ibu pelakon wanita itu di Perth, Australia. Selain Aiman, 30, berkongsi berita gembira itu menerusi laman sosial Instagramnya yang disertakan dengan gambar mereka berdua di pelamin, Zahirah, 24, turut berkongsi gambar cincin yang tersemat di jari manisnya di akaun Instagram miliknya.

Melihat pada gambar yang dikongsikan di laman sosial, pasangan terbabit kelihatan sama cantik sama padan dalam persalinan rona kuning cair. Hubungan cinta pasangan ini bukan lagi rahsia apabila Aiman mula berkongsi gambar mereka berdua pada Disember tahun lalu, berserta dengan tanda pagar #ZahirAH. Terdahulu, bintang kelahiran program Mentor musim kelima itu dan beberapa ahli keluarganya dilihat menyambut Aidilfitri bersama keluarga Zahirah di Australia.

Klik untuk gambar besar

Sementara itu, bapa Zahirah yang juga pelakon iaitu Zainol Macwilson atau nama penuhnya Zainol Johari Macwilson, 61, ketika dihubungi ditanya mengenai pertunangan anaknya dengan Aiman, melahirkan rasa sebak disebabkan tidak dapat bersama anaknya kerana masih berada di Perlis.

Bagaimanapun, Zainol tetap gembira dengan pilihan anaknya itu dan mendoakan segala yang dirancang berjalan lancar. Ditanya mengenai majlis pernikahan, Zainol berkata, dia belum dimaklumkan mengenai perkara itu.

"Zahirah sudah maklumkan kepada saya mengenai perkara ini yang mana Aiman dan keluarganya mahu datang ke Perth, Australia pada raya ini. Sejujurnya, perasaan saya bercampur baur. Sedih, gembira semua ada. Itu pilihan dia, jadi saya tak boleh larang.

"Kakak (Zahirah) memang sudah minta izin. Cuma, dia tak bagi cakap dulu. Saya sedih sebab tidak dapat bersama mereka. Pagi tadi hantar ucapan tahniah pun, saya hiba dan sedih. Siapa tak sayangkan anak. Saya memang sayangkan anak dan tak pernah abaikan mereka.

"Fasa nikah tak tahu lagi bila. Saya belum dikemaskini. Cuma, apa saya ingin pesan adalah ikatan pertunangan ini bukan 'tiket' untuk bebas keluar ke hulu hilir. Tak manis dipandang orang. Macam sebelum ini pun, saya tengok di Instagram kakak, ramai yang memberikan maklum balas. Ada positif dan negatif," katanya.

Sementara itu, ibu Zahirah, Maslinda Yusoff menerusi hantaran di Instagram mendoakan semoga ikatan pertunangan itu kekal hingga diijab kabulkan nanti: "Alhamdulillah, selesai majlis pertunangan anak perempuan kami. Mama dan ayah mendoakan semoga kekal hingga diijab kabulkan. Semoga Allah permudahkan segala urusan dan memperkenankan niat yang mulia bersama. Amin".

www.myartis.com / Sumber & foto: Berita Harian, Harian Metro, Instagram Zahirah Macwilson, Aiman Hakim Ridza, @hazeyhaze85, @nursya10_zmfc, @hitzdrama @zahirahmacwilson_fc, @hadirah_aimi @creativechamber & #zahirah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FERRARI RM1.8 JUTA HANGUS TERBAKAR - ALIFF SYUKRI PASRAH

Jutawan kosmetik, Datuk Seri Aliff Syukri menerusi laman Instagram miliknya telah mengesahkan bahawa kereta Ferrari model 458 Italia yang hangus terbakar pada Kahmis lalu di Kilometer 39.5 Lebuhraya Shah Alam (KESAS) arah dari USJ ke Plaza Tol Sunway, adalah miliknya.

Pada posting itu, Aliff Syukri memuatnaik satu video beliau sedang bersedih tanpa sebarang kata-kata bersama selitan satu video menunjukkan Ferrari itu sedang terbakar, dipercayai rakaman orang awam.

"Aku insan yang lemah... kuatkanlah semangatku ya Allah.. Apa patut saya buat.. kereta kesayangaku aku beli RM1.8juta... Tak ada salah tak ada apa tetiba meletop terbakar 😥.

"Hancur sudah.. harapan.. tak sampai 10 minit dah tinggal abuu.. biarlah polis buat siasatan.. aku redha dan pasrah.. kuatkan semangat saya ya sahabat IG dan FB..," katanya menerusi keterangan dalam posting tersebut.

Sementara itu, Ketua Jabatan Siasatan dan Penguatkuasaan Trafik (JSPT) Selangor, Superintendan Azman Shariat berkata, ketika kejadian, kenderaan mewah terbabit dipandu oleh orang lain.

Klik untuk gambar besar

Katanya, pemilik kenderaan yang merupakan seorang lelaki warga Australia berusia 29 tahun itu hadir membuat laporan kejadian pada 10.30 malam kelmarin.

"Menerusi keterangan pemandu, dia menyedari kebakaran bermula di bahagian ekzos dan bertindak memberhentikan kenderaan itu di lorong kecemasan.

"Lebih kurang seminit selepas dia berhenti dan keluar daripada kenderaan, berlaku letupan yang menyebabkan api marak membakar kereta mewah itu," katanya dalam satu kenyataan.

Katanya, kenderaan itu terbakar kira-kira 30 minit sehinggalah api dipadamkan oleh anggota bomba dari Balai Bomba dan Penyelamat Subang Jaya.

Menurut Azman, dalam kejadian kira-kira 4 petang itu, pemandu dikenali sebagai Alladin El Mir itu terselamat tanpa sebarang kecederaan.

"Bagaimanapun, kenderaan yang dipandunya musnah seratus peratus. Kita masih menjalankan siasatan berhubung punca sebenar kejadian," kata beliau.

Sebelum ini Aliff pernah memberitahu kereta Ferrari itu tidak seronok untuk dipandu kerana tempat duduknya yang tidak selesa, bunyinya yang bising serta cukai jalan yang mahal.

Rata-rata netizen meluahkan rasa simpati di atas ujian itu dan ada yang mengatakan mungkin ada hikmah disebalik kejadian kerana bukan beliau yang memandu kereta tersebut sewaktu kejadian.

www.myartis.com / Sumber: Harian Metro & Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NYAWA TERANCAM, REBECCA DALAM DILEMA TERUSKAN KEHAMILAN ANAK KEENAM: "KANDUNGAN KALI INI SANGAT BERISIKO..."

"Assalammualaikum From MummyBecca & Baby BamBam 🤰😇. Doa Yg Baik Baik, Cakap Yg Baik Baik. #InsyaAllah," demikianlah perkongsian pelakon Datin Rebecca Nur Islam di laman Instagram menjadi perhatian ramai apabila mengumumkan dirinya kini hamil anak keenam.

Menerusi entri itu, Rabecca dilihat memegang perutnya yang sudah menampakkan baby bump serta meminta mendoakan yang baik-baik. Perkongsian Rabecca itu mendapat pelbagai reaksi daripada netizen rata-rata netizen yang teruja serta mengucapkan tahniah di atas berita kehamilan tersebut.

Berita gembira yang diumumkan Rebecca mengenai kehamilan anak keenam rupa-rupanya turut datang dengan khabar duka. Rebecca, 36, berkata, kandungan itu berisiko tinggi kerana sebelum ini kesemua cahaya mata yang dilahirkan adalah menerusi pembedahan dan mungkin membahayakan dirinya kelak.

Apa lebih meruntun jiwa, Rebecca memberitahu ada kemungkinan dia tidak dapat meneruskan kehamilan itu bagi mengurangkan risiko ketika bersalin.

Klik untuk gambar besar

"Sebenarnya di sebalik berita gembira ini, saya dan suami perlu menerima hakikat bahawa kandungan kali ini sangat berisiko untuk saya. Esok kami akan berjumpa dengan pakar sakit puan untuk mengetahui sama ada kandungan ini boleh diteruskan atau pun tidak.

"Alhamdulillah, usia kandungan baru nak masuk dua bulan. Alahan dah ada iaitu memilih makanan dan 'morning sickness'. Tapi itu lah kena tunggu esok yang mana saya perlu berjumpa doktor dulu.

"Ini kerana, kehamilan kali ini doktor agak risau sebab kena putuskan dan berhati-hati. Sebab semua anak-anak sebelum ini dilahirkan menerusi kaedah caesarean.

"Jadi, doktor takut sangat bila saya simpan kandungan ini dan kalau saya tak kuat sampai hujung sembilan bulan, ia membahayakan nyawa saya. Bayi dalam kandungan Insya-Allah okay.

"Sekiranya saya pilih untuk meneruskan kehamilan ini, bayi akan selamat tetapi saya tidak. Apa-apa pun, semuanya bergantung kepada pemeriksaan dan keputusan yang akan diberitahu doktor nanti," jelasnya yang turut berkata situasi dialami itu membuatkan dia kini dalam dilema.

"Keadaan saya boleh menjadi sebaliknya kalau saya tak kuat. Saya pun dalam dilema juga. Itu yang sedih. Apa pun keduanya iaitu saya dan bayi doktor jamin dengan selamat. Doakan yang baik-baik buat saya. Tapi saya gembira sebab Allah bagi lagi rezeki," katanya.

Rebecca berkata, kandungan itu berisiko tinggi kerana sebelum ini kesemua cahaya mata yang dilahirkan adalah menerusi pembedahan. Menjelaskan mengenai kehamilan itu, Rebecca memaklumkan, ia berisiko kerana akan menyebabkan kemudaratan terhadap diri termasuk risiko kematian ketika bersalin.

Dalam pada itu, Rebecca mengakui berasa teruja apabila disahkan hamil walaupun tidak menyangka bakal bergelar ibu lagi. Kata Rebecca, dia tidak kisah mempunyai anak yang ramai kerana dia sendiri memang sukakan kanak-kanak.

"Hari tu masa bersalin anak kelima, doktor dah suruh ikat, tapi saya tak ikat. Untuk kehamilan kali ini, saya tak merancang pun, dah Allah nak bagi rezeki ini. Tapi saya sangat gembira. Pun begitu tetap ada risiko yang tinggi.

"Apa pun esok baru dapat tahu keputusan selepas doktor buat imbasan dan periksa semuanya. Saya tak kisah mempunyai ramai anak kerana rumah saya sekarang pun dah macam sebuah tadika," ujarnya.

Sementara itu, pelakon ini memohon agar peminat mendoakan kandungannya berada dalam keadaan baik dan dapat menempuh tempoh kehamilan tanpa sebarang masalah.

Untuk makluman, Rebecca mendirikan rumah tangga bersama Datuk Nur Azman Sulaiman, 54, pada 14 Januari 2011 dan mereka dikurniakan lima cahaya mata iaitu Nor Anggun Raverra, 10, Nor Anggerik Renesmee, 9, Nor Aliff Al-Raffael, 6, Nor Ahmed Al-Reaggan, 3, dan Nor Aurora Riana, 3.

Selain itu, Rabecca turut mempunyai seorang anak angkat Nor Adam Daniel, 14, serta dua anak tiri yang masing-masing berusia 26 dan 19 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUARA ZIZI TAK ADA LAH SEDAP MANA PUN, SEKSI JE LEBIH....." - SAJAT TERKILAN

"Pening lah saya sy tak boleh nak pilih sajat.. sy nak lagu ni org suka mana tau boleh kuat tv.. apa putut saya buat?? 😢😢," demikian kata jutawan kosmetik, Datuk Seri Aliff Syukri yang pening apabila usahawan kosmetik, Nur Sajat meluahkan rasa kesal apabila Aliff memilih penyanyi Zizi Kirana untuk terbabit dalam projek lagu rayanya.

Menerusi perbualan WhatsApp antara mereka berdua yang dimuatnaik di laman Instagram, Aliff dirundung resah untuk memilih individu yang layak bagi menyanyikan bahagian rap lagu rayanya itu. Sementara itu, dalam perbualan WhatsApp terbabit, Sajat menyifatkan Zizi tidak layak untuk menggantikan posisinya dalam lagu itu.

"Apa ni Dato' sebelum ni okey je buat lagu, kenapa sekarang baru bagitahu? Jadi, Zizi lah yang terpilih? Suara Zizi tak ada lah sedap mana pun, seksi je lebih. Eeeee tak boleh terima kita," tulis Sajat.

Baru-baru ini, Aliff memuatnaik sesi rakaman lagu rayanya tanpa muzik yang mengundang kritikan netizen ekoran kualiti suaranya. Manakala kelmarin Sajat turut berkongsi sesi rakaman suaranya dalam versi rap untuk tujuan promosi lagu terbabit.

Klik untuk gambar besar

www.myartis.com / Sumber & foto: Astro Gempak, Instagram Aliff Syukri, Nur Sajat & Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NATASHA HUDSON PERJELAS DIRINYA TIDAK LAGI BERNIQAB

Nama pelakon Natasha Hudson sejak kebelakangan ini hangat dibicarakan bermula daripada kes cerai sehinggalah perkahwinan beliau.

Terbaru, Natasha mengumumkan beliau telah membuat keputusan untuk tidak lagi memakai niqab. Natasha hanya akan mengenakan niqab sekiranya memerlukan atau menjadi satu kewajipan.

Bergelar seorang pelakon dan model sebelum ini, Natasha pada tahun 2016 mula berhijrah dan mendekatkan diri dengan agama.

Kesungguhan beliau untuk berubah menjadi inspirasi ramai dan secara drastik berniqab setelah penghijrahannya itu.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MACAM-MACAM HAL..!

Teka siapa?

Kalau nak tahu gambar ini adalah gambar  lagenda Rock kita, Amy Search. Apa yang melucukan, Amy memakai kaca mata hitam dan bertopi kaledar sambil menunggang basikal kanak-kanak.

Haiiii... tak puas lagi menunggang basikal masa kecil dulu ke Amy? Apa-apapun, Amy memang rock gila..!!

Klik untuk imej besar...


JALANI UJIAN KEHAMILAN 4 KALI - FOUZIAH GOUS SAH HAMIL

"Mulanya saya tidak jangka hamil kerana saya memang mengalami masalah haid yang tidak menentu tetapi apabila merasakan ada perubahan pada hormon badan saya jadi tak sedap badan. Lantas, saya membuat ujian kehamilan sendiri sebanyak dua kali dan kedua-duanya memberi bacaan positif," demikianlah kata Fouziah Gous apabila dia disahkan hamil.

Fouziah yang kini sedang hamil dua bulan setengah berkata yang dia menjalani ujian kehamilan itu sebanyak empat kali bagi memastikan dia benar-benar hamil.

"Bagaimanapun, saya tidak mahu terlalu gembira lagi dan minggu berikutnya barulah saya pergi membuat pemeriksaan di klinik biasa. Hasilnya juga sama iaitu positif. Sekali lagi saya masih tidak puas hati dan mengajak suami untuk malkukan ujian di pusat perubatan swasta.

Klik gambar untuk size besar

"Apabila diberitahu kandungan saya sudah berusia tujuh minggu, barulah saya yakin sepenuhnya," ujarnya dipetik sebagai berkata.

Untuk rekod, Fouziah dan Zhafran Yusof mendirikan rumah tangga mereka pada 21 September 2013.

Tahniah kami ucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LEPAS AWEERA, FARAH AF PULA MUFLIS?

Selepas penyanyi Aweera daripada Kumpulan Mojo diisytiharkan muflis baru-baru ini, tiba-tiba keluar pula berita terkini mengenai Farah Diana Anuar atau Farah AF didakwa muflis. Semuanya bermula apabila sebuah akhbar didakwa ada memaparkan nama dan alamat bintang Akademi Fantasia itu.

Rasanya silap nama dan alamat khot? Takkanlah Farah nak buat hal lagi?

Klik untuk imej besar...

Bagaimanapun, berita ini masih belum dapat disahkan apabila usaha media untuk mendapatkan pengesahan Farah serta bapanya tidak berhasil. Telefon mereka dilaporkan asyik ditutup. Heh. Biar betul!


CHE TA KONGSI KATA NASIHAT BERHUBUNG AURAT & BALASAN

"Balasan wanita yang membuka rambutnya kepalanya selain suaminya, akan digantung dengan rambutnya di atas api neraka sehingga menggelegak otaknya berterusan selama ia tidak menutupnya.

"Dada yang sengaja dibuka atau ditonjolkan supaya kelihatan seksi akan digantung di atas apa neraka dengan pusat dan buah dadanya diikat dengan rantai neraka sebagai penggantungannya.

"Betis dan paha yang terselak-selak, sedia untuk dipanggang. pedihnya tidak terkira," demikian tuli pelakon Rozita Che Wan atau lebih mesra disapa Che Ta yang berkongsi nasihat kepada orang ramai yang masih tidak peka terhadap cara menutup aurat dengan sempurna.

Klik untuk gambar besar

Menerusi entri di Instagram (IG), Che Ta berkongsi azab yang bakal dihadapi oleh mereka yang sering memandang ringan mengenai isu menutup aurat daripada Ustaz Hadi Fayyad.

Melihat pada ruangan komen rata-rata memuji dan mengucapkan terima kasih kepada Che Ta diatas perkongsian yang dilakukan itu serta berharap dia terus istiqomah dalam menjaga aurat.

www.myartis.com / Sumber & foto: Astro Gempak & Instagram Rozita Che wan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR RASHID BUAT KEJUTAN UNTUK SUAMI DI PARIS - BAKAL TIMANG ANAK KETIGA

"Syukur Alhamdulillah 🤍. Terima kasih mendoakan yang baik-baik. Mawar doakan juga kepada ibubapa yang masih menanti untuk mendapat cahaya mata, dipermudahkan dan dimakbul Allah Swt hajatnya.

"Insyaa'Allah. Aamiin," itulah tulis pelakon Mawar Rashid yang berkongsikan berita gembira dimana dia membuat kejutan buat suaminya, Raf Yaakob tentang kehamilannya itu ketika bercuti di Paris pada Jun lalu.

Dalam status tersebut yang dimuat naik di laman Instagram, Mawar mengumumkan dia kini sedang hamil anak ketiga dan usia kandungan dalam tempoh trimester pertama.

Klik untuk gambar besar

Menerusi video itu, Mawar dilihat menyerahkan kit ujian kehamilan kepada suaminya di depan Menara Eiffel. Pelakon itu tidak dapat menahan sebak berkongsikan berita itu.

Dalam pada itu, Mawar turut berkongsikan reaksi ahli keluarga dan rakan-rakan tentang berita kehamilannya itu.

Untuk makluman, Mawar dan Raf Yaakob mendirikan rumah tangga pada 9 November 2017. Pasangan itu dikurniakan dua cahaya mata iaitu Rafael dan Rosabella yang masing-masing berusia empat dan dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KRITIKAL KERANA COVID-19 - ZEHRA ZAMBRI KESAL RAWATAN ABANGNYA LAMBAT DIBERIKAN

Abang kepada penyanyi dan pembaca berita Zahra Zambri iaitu Zharif Zambri dilaporkan kritikal dan ditempatkan di Unit Rawatan Rapi (ICU), Hospital King Fahad, Makkah, Arab Saudi, akibat Covid-19. Perkara tersebut disahkan oleh Zahra sendiri.

Zehra berkata, abangnya yang bertugas sebagai chef di sana disahkan dijangkiti wabak itu sejak 30 Ogos lalu. Zehra juga meluahkan rasa terkilan apabila abangnya lambat diberikan rawatan yang sepatutnya.

"Sudah lebih dua minggu abang saya dijangkiti wabak itu. Keadaannya sangat kritikal dan tak sedarkan diri. Malah, sejak Rabu lalu, dia dikomakan oleh pihak hospital dan diberikan rawatan extracorporeal membrane oxygenation (Ecmo) kerana paru-parunya sudah tidak dapat berfungsi.

"Tiga kali abang saya terpaksa berulang alik ke ke hospital, namun, pihak hospital sana hanya memberikan ubat dan diminta pulang. Sepatutnya mereka masukkan abang saya ke wad.

"Apabila keadaannya sudah kritikal, barulah mereka ambil tindakan. Saya tak pasti sama ada layanan kepada orang luar dan bukan warganegara mereka adalah seperti itu, atau kerana mereka kekurangan kemudahan wad kerana kes yang meningkat," katanya.

Selain abangnya, kakak ipar Zehra juga disahkan positif Covid-19 selepas menjalani ujian saringan pada 30 Ogos: "Kakak saya bekerja sebagai jururawat di hospital di sana. Selepas menjalani ujian, dia pun disahkan positif dan lebih menyedihkan, mereka ada anak yang masih bayi berusia enam bulan.

"Kerana tak ada pilihan lain, kakak ipar saya yang menjaga anak mereka di rumah walaupun berisiko tinggi terkena jangkitan. Alhamdulillah, setakat ini, anak mereka masih lagi negatif," ujarnya.

Ditanya mengenai punca jangkitan, Zehra mendapat maklumat bahawa abangnya dijangkiti virus itu daripada rakyat Malaysia yang berada di sana.

"Daripada apa yang diberitahu, ada kenalan abang saya yang positif Covid-19 berjumpa dengan abang dan tak tahu individu itu positif," jelasnya.

Menurut Zehra dan keluarga di sini hanya mampu berdoa dan reda dengan ketentuan Allah SWT: "Rabu lalu, sebelum abang dikomakan, dia sempat menghubungi ibu bapa saya melalui panggilan video. Walaupun dalam keadaan sakit, dia memohon maaf kepada ibu dan ayah.

"Katanya, dia tahu penyakit ini takkan sembuh. Itu kali terakhir ibu dan ayah saya berbual dengannya. Sekarang, kami hanya mampu berdoa dari jauh dan ada melakukan solat hajat. Saya mohon, semua dapat doakan kesejahteraan abang saya dan dipermudahkan untuk kami sekeluarga," katanya.

www.myartis.com / Sumber: Astro Gempak & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SARI YANTI KONGSI KISAH BERSALIN ANAK KEEMPAT: "MENANGIS TAHAN SAKIT... LAMA BERTARUNG NYAWA"

Menerusi satu entri yang dimuatnaik di laman Instagram, pelakon Sari Yanti telah berkongsi pengalaman bersejarah ketika melahirkan anak keempatnya 6 Jun lalu, biarpun sudah mempunyai tiga cahaya mata sebelum ini.

Sari, 36, yang melahirkan bayi lelaki iaitu anak kedua hasil perkahwinan dengan pelawak Jep Sephatu itu berkata, dia bertarung melawan kesakitan beberapa jam sebelum bersalin. Menurut Sari, proses kelahiran terbabit agak berbeza dan mengambil masa yang agak lama.

"6 Jun 2020 hari bersejarah lagi sekali dalam hidup kakak. Hari melahirkan bayi yang ke-4 dari kandungan yang ke-6. Boleh faham tak? Ceritanya kakak masuk bilik bedah selepas subuh tapi sang putera ambil keputusan nak keluar lambat sikit.

"Bertarunglah kakak nak keluarkan dia. Menangis tahan sakit. Dalam sakit itu bersyukur sangat dengan semua jururawat yang bantu kakak. Terima kasih kakak ucapkan untuk kak Has, kak Riza, kak Bedah dan team," katanya.

Klik untuk gambar besar

Pada 6 Jun lalu, Jep, 35, berkongsi berita gembira mengenai isterinya selamat melahirkan anak kedua mereka. Dalam pada itu, Sari mengimbau semula wajah suami yang sentiasa berasa di sisinya ketika menunggu proses bersalin selesai.

"Punyalah gusar suami tunggu sebab kakak mula-mula yakin juga mungkin boleh bersalin tengahari. Ternyata walau dah banyak kali lahirkan bayi pun belum tentu senang. Lama juga kali ini kena bertarung nyawa. Syukur semuanya dah selamat.

"Ingat balik wajah suami tunggu itu priceless. Risau campur sedih, macam dia nak ikut nangis sekali. Agaknya apa ntah yang dia rasa. Terima kasih sayang sebab sentiasa ada dan bagi semangat untuk I," ujarnya.

Sementara itu, Sari mengakui pengalaman kali ini berbeza disebabkan krisis pandemik wabak Covid-19 yang menyebabkan keluarganya tidak dapat bersama di hospital: "Mak, ayah dan keluarga. Biasanya bila keluar saja dari bilik bedah ramai dah tunggu kat luar. Mak, ayah, mak cik, sepupu, kawan-kawan rapat semua ada belaka. Kali ini lain.

"Suami seorang saja yang boleh ada. Dalam suasana pandemik ni mama kakak kena tunggu kat rumah saja. Kali ni kiriman doa saja ikut sama. Doa mama dan doa baba. Doa mak, abah, seluruh keluarga dan sahabat handai. Pukul 11.44 malam baby pun selamat dilahirkan. Syukur Alhamdulillah untuk segalanya," katanya.

Untuk maklumna, Pasangan itu mendirikan rumah tangga pada 25 Februari 2017 dan turut dikurniakan seorang cahaya mata perempuan bernama Dariya Inara yang berusia dua tahun. Sari juga mempunyai dua cahaya mata lelaki iaitu Barr Al Aliy dan Baasit Al Haq hasil daripada perkahwinan terdahulu.

www.myartis.com / Sumber & foto: mStar, Astro Gempak, Instagram Sari Yanti & Jep Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YA, SAYA AMBIL MUDAH..."  - NATASHA AKUI KESILAPAN, SIFATKAN RIZMAN RUZAINI BERAT SEBELAH

Sebelum ini hangat diperkatakan mengenai pelakon Natasha Hudson apabila dia dikecam teruk berikutan pakaiannya yang dikatakan tidak sesuai dengan imejnya yang bertudung dimana ia mendedahkan bahagian bahu serta betis meskipun berlapik dengan kain berwarna kulit.

Enggan isu tersebut terus diperkatakan, Natasha tampil mengakui kesilapannya. Natasha berkata, dia ambil mudah melalui cara pemakaiannya selain menafikan itu adalah kontroversi yang sengaja dibuat-buat.

"Ikutkan busana yang saya sarung itu boleh saja digayakan sesiapa pun mengikut cita rasa dan olahan gaya masing masing. Ya, saya ambil mudah melalui cara pemakaiannya.

"Jujur saya tak sangka ia akan mencetuskan kontroversi. Malah harus saya tegaskan ia juga bukan kontroversi terancang untuk melariskan produk Crystal C White," katanya.

Klik untuk gambar besar

Dalam masa sama, Natasha yang juga wajah produk Crystal C White menyifatkan kenyataan pereka fesyen, Rizman Ruzaini adalah berbaur peribadi dan berat sebelah.

Ia susulan kenyataan pereka terkenal itu meluahkan rasa kecewa apabila busana putih yang seakan mendedahkan bahu dipakai oleh selebriti bertudung sedangkan rekaan itu untuk wanita tidak bertudung. Natasha berkata, Rizman tidak wajar mengeluarkan kenyataan sebegitu sebaliknya perlu menjaga hati pelanggan.

"Selepas diamati kenyataan pereka fesyen itu saya lihat ia berbaur peribadi dan berat sebelah. Mungkin kenyataan itu dibuat kerana tidak tahu siapa pembeli busana terbabit pada awalnya.

"Mungkin juga kenyataan itu dibuat kerana saya bukanlah artis gred A yang sering bekerjasama dengannya. Tapi dalam apa sudut sekalipun, perasaan pelanggan atau pembeli sepatutnya dihormati mereka. Baju itu dibeli dengan promosi potongan harga dan bukan ditaja mereka.

"Sekalipun pembeli dan pelanggan mengenakan tudung dan meminati rekaan yang bertentangan dengan imejnya, adakah mereka akan menjualnya? Saya pasti mereka akan menjualnya demi keuntungan tanpa mempersoalkan hasrat yang ingin membeli," ujarnya.

Tambah Natasha yang juga pelakon filem 'Chermin', dia agak terkejut dengan reaksi pereka itu: "Saya bukan tidak mengenali mereka. Begitu juga sebaliknya. Saya pernah menggayakan rekaan mereka suatu ketika dulu.

"Bukan mereka tidak boleh bertanya situasi sebenar atau selidik kepada saya sebelum mengeluarkan kenyataan balas yang disifatkan seperti menghentam. Saya berasakan komen mereka yang busana itu tidak sesuai untuk orang berhijab tak tepat.

"Sedangkan kalau kita buat carian di Internet busana rekaan mereka sebelum ini untuk selebriti bertudung kelas A ada yang mengenakan turban dan menampakkan leher ataupun menampakkan potongan badan. Apa pula pendirian mereka terhadap situasi sebegitu. Tepuk dada tanya hati," tuturnya.

www.myartis.com / Sumber & foto: Harian Metro & Instagram Sandra Dianne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO : ANAK TIRI BELAI-BELAI KEPALA CAPRICE, NETIZEN TEGUR JANGAN AJAR ANAK 'KURANG AJAR'

Amboiii... baru je kahwin Aleesya dah manja ngan daddy. Siap gosok-gosok kepala tu.

Tapi ada yang komen tak elok biar anak buat cam tu, bukan sayang tapi ia seolah ajar anak sesuatu yang tak baik.

"Jangan biasa kan anak main kepala ... itu bukan nak tunjuk tanda kasih sayang.. tu namanya mengajar anak KURANG AJAR ...mak pulak seronok ambik video nak tunjuk ... mengajar anak dari kecil hormat orang tua," komen netizen.

"Astaghfirullahal 'azim. Kenapa buat camtu. Anak tiri tu perempuan. Jaga lah batasnya," komen mereka lagi.

"Kurang ajar namanya... pekara kurang ajar tak perlu nak post.. bukan kecik anak.. kecik2 tak di ajar.. sudah besar baru  ak hegeh hegeh nak ajar.. dari kecik kena ajar HIDUP BIAR BERADAP ... BUKAN BIADAP. ... BIAR KURANG MAKAN JGN KURANG AJAR," tulis selebihnya di media sosial.

"Wow.... kecik2 ni comel la nanti dah besar jadi anak dara sunti mummy dia kena nasihat tak boleh buat camtu," tambah yang lain pula.

"Tiger al-quds jinak jugak akhirnya..😆😆😆," seloroh selebihnya.

Namun bukan semuanya dilihat tak suka dengan video itu, kerana ada juga yang memuji sifat penyayang Caprice sebagai bapa.

KLIK INI UNTUK TONTON VDEO: https://fb.watch/9kMQ8_UR_n/f

Sumber video: farra_inalis

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKAHWINAN - PENERBIT DRAMA HARAP MIRA FILZAH TERGESA-GESA

Berhubung perkahwinan, penerbit drama, Fadzil Teh, berharap pelakon Mira Filzah, tidak membuat keputusan untuk berkahwin awal ketika namanya sedang mekar di arena seni. Kata pemilik rumah produksi Zeel Production berkenaan, pelakon drama Adellea Sofea siaran TV3 itu mempunyai potensi untuk terus kekal relevan di persada hiburan.

"Kalau boleh, saya berharap Mira tidak tergesa-gesa untuk mendirikan rumah tangga ketika nama sedang meniti di bibir peminat. Dia sebaliknya boleh terus mencipta pengaruh yang lebih besar. Baru-baru ini, saya ada terbaca cerita dia kini mengenali hati budi seseorang.

"Harapnya, tidaklah dia sampai membuat keputusan berkahwin dalam masa terdekat. Bagaimanapun, soal jodoh tetap rahsia Tuhan. Kita hanya mampu merancang, Tuhan yang menentukannya. Saya cuma berpendapat, dia boleh terus mencipta nama di pentas seni untuk tempoh beberapa tahun lagi," kata Fadzil.

Klik untuk gambar besar

Produser terbabit turut memuji pekerti pengacara 'Nona' itu yang dianggapnya sebagai artis 'tak sombong', selain berpesan agar Mira sentiasa kekal dengan sikap merendah diri saat nama mendaki tangga populariti.

Katanya lagi, Mira, 26, antara artis yang senang memberikan kerjasama, malah tidak lokek untuk mempromosikan naskhah lakonannya di laman sosial: "Pendek kata, dia artis yang tidak berkira sangat dalam bab mempromosikan drama lakonan sendiri di laman sosial. Bahkan, dia sendiri yang selalu meminta bahan hebahan daripada penerbit untuk dikongsi bersama pengikutnya,

"Dia berbeza dengan sesetengah artis yang sangat berkira, malah enggan membuat promosi drama lakonan sendiri di Instagram. Sikap mereka memang membuatkan saya geram. Kalau tiada lagi tawaran lakonan diterima golongan pelakon seperti itu, selepas ini, jangan salahkan penerbit atau stesen televisyen. Kena cermin balik diri sendiri," tuturnya.

www.myartis.com / Sumber & foto: Berita Harian & Instagram Mira Filzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZOEY RAHMAN: "SAYA BUKAN 'BUAYA', SAYA LELAKI BAIK... JANGAN TAKUT BERKAWAN DENGAN SAYA"

Selepas melalui banyak siri 'teman tapi mesra' bersama beberapa selebriti wanita, pelakon dan ahli perniagaan, Zoey Rahman kini dilihat semakin rapat dengan pelakon baharu, Shakira Stephen, 26, pula kali ini.

Ditanya mengenai sejauh mana perhubungannya dengan pelakon baharu itu, Zoey, 37, atau nama sebenarnya Mohd Hairey Azhar Abd Rahman berkata, dia sudah mengenali pelakon 'filem Gila Gusti' itu sejak 2018.

"Kami memang rapat sebagai kawan, untuk pergi makan-makan, 'hang out' dan luah perasaan. Kami kawan dan kenal masa dia menyertai program On Air kendalian Pak Nil (Datuk Aznil). Selepas itu, kami 'lost contact' dan baru-baru ini jumpa balik," katanya.

Klik untuk gambar besar

Dalam pada itu, ditanya pula jika Shakira adalah jodohnya, Zoey yang juga pengasas produk Mika Series berkata, dia tidak menolak.

"Kalau dia jodoh saya, saya terima seadanya. Dia wanita yang baik, jujur dan sopan santun. Saya okey kalau memang ada jodoh. Kalau tak jadi nanti, orang cakap lain pula sebab itu selalu bertukar-tukar.

"Hingga ada yang komen saya 'buaya'. Saya bukan 'buaya'. Saya lelaki baik. Wanita di luar sana jangan takut berkawan dengan saya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA REDA HADAPINYA" - 3 BULAN TANGGUNG SAKIT, AZWAN ALI DAKWA DISIHIR ARTIS WANITA VETERAN

Pengacara kontroversi, Azwan Ali atau dikenali sebagai Diva AA memaklumkan sudah tiga bulan dia menanggung sakit yang dipercayai perbuatan sihir.

Jelas Azwan, dia telah disihir di bahagian kaki sehingga timbul kesan tompokan di kaki kanannya. mendakwa dia mengenali individu yang menyihirnya dipercayai seorang artis wanita veteran.

"Saya dah berikhtiar sedang merawat untuk membuang ilmu sihir yang dikenakan ke atas saya. Tiga bulan saya sakit dan awalnya saya tak perasan pun telah disihir. Ingatkan sakit kaki biasa je.

"Walaupun berat dugaan ini, tetapi saya reda hadapinya," ujarnya yang dipetik sebagai berkata menerusi portal BOOM.

Bagaimanapun, Azwan enggan mendedahkan identiti artis tersebut serta memberitahu keadaannya kini semakin sihat. Azwan turut berkongsikan, pada setiap pukul 3 pagi tapak kakinya terasa seperti dihunus senjata tajam.

"Kesakitan itu berulang setiap hari dan sekarang beransur pulih," katanya.

Dalam pada itu, Azwan berkata wajah artis veteran itu juga kerap muncul setiap kali dia mengerjakan solat. Jelasnya lagi, artis berkenaan bukan seseorang yang berkawan rapat dengannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


17 GAMBAR - NIKAHI AEISHA, SYAFIQ YUSOF IKUT JEJAK SYAMSUL

Selepas Syamsul Yusof mendirikan rumahtangga dengan Puteri Sarah Liyana, akhirnya giliran adiknya Syafiq Yusof, 22, pula bergelar suami kepada Aeisha Ustaz Zainal, 21.

Syafiq yang merupakan pengarah filem sebagaimana bapanya Datuk Yusof Haslam menikahi Aeisha dengan hanya sekali lafaz kira-kira 9:50 pagi, kelmarin bertempat di Surau Tabung Haji, Kuala Lumpur.

Klik gambar untuk size besar

Untuk makluman, sebelum ini Syafiq telah mengikatkan tali pertunangan dengan Aeisha pada 23 Disember 2012.

Selepas ini (18 April), Syafiq dan Syamsul akan mengadakan majlis resepsi bersama di Dewan Felda, Kuala Lumpur.

Tahniah!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BERDEPAN SAMAN RM20K - SAJAT LANTIK SITI KASIM SALAH SATU PEGUAM BELA

Gara-gara dikatakan gagal membekalkan produk bengkung dan 'girdle' yang sudah ditempah dan dibayar oleh stokis, usahawan kecantikan terkenal, Nur Sajat telah berdepan saman RM200,000 yang difailkan oleh bekas stokis Nur Sajat Aesthetic Sdn Bhd menerusi OWA Resources.

Malaysiakini melaporkan Nur Sajat Aesthetic disaman syarikat OWA Resources ekoran urusan perniagaan yang dijalankan kedua-dua pihak tidak berlangsung seperti dikehendaki.

"OWA Resources mengesahkan telah memfailkan saman sivil bernilai hampir RM200,000 terhadap Nur Sajat Aesthetic Sdn Bhd yang dimiliki oleh Muhammad Sajjad kerana gagal membekalkan produk bengkung dan girdle yang ditempah dan dibayar oleh stokis," kata kenyataan dikeluarkan syarikat berkenaan.

Kes tersebut akan dibicarakan di Mahkamah Sesyen Shah Alam minggu depan dan bagi berdepan saman ke atas syarikatnya, Sajat telah melantik dua orang peguam bela iaitu Siti Kasim dan Ajeet Kaur. Ajeet menerusi portal Malaysiakini memberitahu, saman tersebut difailkan oleh dua individu.

Klik untuk gambar besar

"Dalam tindakan ini Nur Sajat Aesthetic telah memfailkan pembelaan dan tuntutan balas terhadap Syakir dan Nurwati atas kerugian dan kehilangan yang dialami akibat salah laku oleh mereka.

"Tindakan ini belum didengar atas meritnya lagi. Pihak Nur Sajat Aesthetic tidak akan memberikan komen sehingga tindakan ini didengar atas merit melalui perbicaraan penuh," jelasnya.

Buat masa ini, pihak Nur Sajat tidak akan memberikan sebarang komen selagi kes tersebut belum melalui perbicaraan penuh.

www.myartis.com / Sumber & foto: MalaysiaKini, Instagram Nur Sajat & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUET BERSAMA PESERTA ICSYV (MY) - AYDA JEBAT 'PUKAUKAN' NETIZEN

Selepas video duetnya bersama salah seorang peserta program realiti tular di laman sosial, nama penyanyi dan pelakon Ayda Jebat kembali 'panas'.

Dikenali dengan lagu pop rancak, sesetengah netizen sering mempertikaikan kebolehan vokal penyanyi kelahiran Akademi Fantasia 9 (AF9) itu.

Terbaru, menerusi salah sebuah entri yang viral di laman Twitter, netizen yang menggunakan nama @theazribazfar berkongsi sedutan video Ayda berduet dengan peserta yang digelar Abang Ais Krim.

Menerusi video tersebut, mereka menyanyikan lagu 'Pinjamkan Hatiku', nyanyian asal Ayda bersama vokalis kumpulan 6ixth Sense, Adi Priyo.

Klik untuk gambar besar

Menerima pelbagai respon, tweet milik @theazribazfar itu telah diulang kicau sebanyak hampir 16,000 serta disukai oleh hampir 12,000 pengguna.

Disamping itu, peserta yang digelar Abang Ais Krim itu juga mendapat pujian netizen kerana kelunakan suaranya.

Lagu terbabit merupakan lagu runut bunyi filem lakonan Ayda bersama Shaheizy Sam dan Datuk Farid Kamil yang turut berjudul 'Pinjamkan Hatiku' yang ditayangkan pada hujung tahun lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA SEKARANG CEPAT PENAT..." - JANTUNG BOB LOKMAN MAKIN LEMAH

Pelakon dan penulis lirik, Bob Lokman, 58, yang menetap di Kelantan itu memaklumkan dia cepat penat kerana kekuatan jantungnya kini tinggal 10 peratus saja. Bob atau nama sebenarnya Mohd Hakim Lokman berkata dia perlu lebih banyak berehat dan mengawal pemakanan terutama kurang minum air.

Katanya, dia juga tidak lagi mengambil minuman manis dan hanya minum air panas kosong saja. Menurut Bob, keadaan jantung berkerja yang normal bagi orang sihat adalah 60 peratus, tetapi untuk keadaannya kini tidak sebegitu lagi kerana dia cepat penat dan tak boleh banyak bergerak.

"Saya sekarang cepat penat. Keletihan itu dah tak boleh hilang dah. Sendiri kena pandai 'adjust' lah untuk pergerakan. Dah tak boleh nak tergesa-gesa berjalan laju lagi.

"Sekarang, saya dah tak minum air yang manis-manis langsung. Hanya minum air panas kosong saja supaya tidak minum banyak. Alhamdulillah, selera makan pun bagus. Tapi, untuk makan saya kena hati-hati juga sebab susah nak telan dan lambat juga nak proses.

"Sekarang, berjalan untuk jarak yang dekat pun, saya dah penat. Baru-baru ini, ketika melawat anak di sekolah tahfiz, saya penat hingga sesak nafas di hadapan tandas sampai keadaan jadi kecoh sebab semua orang cemas.

"Ini pun nak pergi ke Hospital Sultanah Bahiyah, Alor Setar, Kedah pada hujung bulan nanti (Jun) untuk pemeriksaan lanjut jantung, tak tahu macam mana lagi. Saya dah tak boleh nak berjalan jauh, cepat penat," katanya dengan nada termengah-mengah ketika dihubungi Harian Metro.

Ditanya mengenai bantuan kewangan diterima, Bob berkata dia bersyukur kerana ada rakan-rakan rapat yang membantu. Namun, katanya bagi mereka yang mahu menghulurkan sumbangan dia tetap menerima juga.

"Terima kasih diucapkan kepada semua yang membantu. Doakan juga saya terus kuat dengan ujian Allah ini. Saya sudah menerimanya dengan reda dan sabar. Sekarang, saya terus bertahan selagi termampu. Saya yakin dengan segala kebaikan itu daripada Allah," ujarnya memberitahu diziarahi pengarah dan pelakon Sabri Yunus, baru-baru ini.

Terdahulu, pada 8 April lalu Bob dimasukkan ke Unit Rawatan Rapi (ICU) Pusat Rawatan Sultan Ahmad Shah, Universiti Islam Antarabangsa Malaysia (Sasmec@IIUM) di Kuantan, Pahang kerana mengalami masalah cepat penat.

Pada 21 April lalu, Bob berpindah ke Institut Jantung Negara (IJN) untuk rawatan lanjut. Namun, akibat kekangan kewangan dialami dia hanya mendapatkan rawatan selama tiga hari di IJN dan keluar dari hospital serta balik ke Kelantan pada 24 April lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - SAM BUNKFACE TIMANG 'BABY BOY'

"Assalamualaikum dunia. Let me introduce to you Maleeq bin Shamsul Annuar. Alhamdulillah," maklum Sam Bunkface yang kini bergelar bapa apabila isterinya, Aida Azira Husin telah selamat melahirkan anak sulung mereka semalam.

Berita gembira yang dikongsikan Sam di laman IGnya itu tidak henti-henti mendapat ucapan tahniah daripada peminatnya.

Sebelum ini, Sam pernah mengeluarkan kenyataan bahawa dia tidak akan membuka akaun Instagram untuk cahaya matanya itu seperti yang dilakukan kebanyakan selebriti lain.

Untuk info, pasangan ini berkahwin pada 25 April 2015 di Dewan Sapura, Jalan tasek, Mines Resort City, Seri Kembangan.

Tahniah kami diucapkan buat Sam atau nama sebenarnya Shamsul Annuar dan isteri atas kelahiran bayi lelaki mereka ini. Semoga kehadiran cahaya mata di dalam keluarga ini akan terus menambah kemeriahan Sam dan juga isteri selain sentiasa dilimpahkan rezeki serta dipermudahkan segala urusan.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KANDUNGAN 36 MINGGU SONGSANG - ALMY NADIA MOHON DOA

"Harini (27 November 2018) g check up . Kandungan 36 minggu 3 hari... doc ckp baby songsang.. minggu depan 37 minggu jumpa doc lagi.

"If baby tak duduk di kedudukan nya kena buat keputusan antara normal delivery atau potong perut jawapnya...," demikian tulis pelakon Datin Almy Nadia yang tidak lama lagi bakal melahirkan cahaya mata ketiganya.

Almy atau nama penuhnya Ungku Almy Nadia berkongsi kandungannya kini sudah masuk minggu ke-36 menerusi sebuah entri di akaun Instagram (IG) miliknya.

Dalam masa sama, isteri kepada pelakon Datuk Fizz Fairuz ini memberitahu hasil pemeriksaan doktor, bayi dalam kandungannya berada dalam keadaan songsang.

Menurut Almy, jika pada minggu ke-37 keadaan bayi masih tidak berada dalam kedudukannya, dia terpaksa membuat keputusan sama ada melahirkan secara normal atau pembedahan.

Klik untuk gambar besar

Almy akui berasa gementar kerana sebelum ini dua orang anaknya dilahirkan secara normal. Dek kerana itu, Almy memohon kepada semua pihak untuk mendoakan agar semuanya selamat.

"DOAKAN saya dan baby sy berada dikedudukan yg betul yer semua.. jadi nerbes bila doc ckp nak kena bedah.. sbb 2 anak sy normal delivery.. jadi klu boleh taknak la nak kena bedah2 ni.. 😭😭😭...

"Doakan sy agar selamat semuanya ya.. (pic tak ada kaitan ap2, abaikan yg depan tu ) 🤣🤣🤣," demikian tulis pelakon Datin Almy Nadia yang tidak lama lagi bakal melahirkan cahaya mata ketiganya," katanya.

Untuk makluman, Almy dan Fizz bernikah pada tahun 2014 dan dikurniakan dua cahaya mata Arianna, 3 dan Aurora, 1.

www.myartis.com / Sumber: Astro Gempak & Instagram Almy Nadia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - RAGAM PUTRA RAYFAL KENA ENJECT

"Kesiannya nangis teruk. Sakit kena 2 injections today," begitulah komen Fasha Sandha mengenai anaknya Putra Rayfal.

Ha ha... memang kelakar bila tengok Rayfal sampai meleleh air hingus akibat menangis. Iyalah... kena cucuk, mana tak sakitkan? Ahak!


VIDEO - 'MACAM CANTIK, MACAM COMEL' AMMAR & SYASYA

Inilah kata orang, kalau sudah rezeki... sekadar main-main pun boleh membuat seseorang itu popular dan sekaligus mencetuskan idea bagi menghasilkan lagu. Itulah yang berlaku terhadap Syasya Solero apabila terpilih menjadi model lagu 'Macam Cantik Macam Comel'.

Terkini, video tersebut telahpun dipertontonkan kepada orang ramai melalui Youtube hasil nyanyian Ammar yang lebih menjurus kepada unsur keTuhanan. Bagaimanapun, Syasya dilihat hanya sekadar model video sahaja tanpa menyanyi sebagaimana anggapan segelintir pihak sebelum ini. Kira okey la tu!

TONTON VIDEO:


GOSIP - LEPAS BERSALIN, ADIK ARTIS POPULAR BAKAL BERCERAI?

Sudah heboh di laman sembang mengatakan bahawa seorang penyanyi yang juga adik kepada seorang artis popular bakal bercerai dengan suaminya. Dakwa mereka, penyanyi tersebut yang beberapa bulan lalu melahirkan anak ketiga telah pergi ke mahkamah syariah untuk urusan penceraiannya.

Tambah gosip itu lagi, suami penyanyi terbabit tidak mempunyai pekerjaan tetap dan kini menetap di Pahang. Manakala penyanyi tersebut pula kini menetap di Kuala Lumpur bagi membantu kakaknya.

Mereka berdua sudah tidak tinggal sebumbung lagi gara-gara masalah rumah tangga yang melanda.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


RAHSIA TERBONGKAR - ELIZAD NGAKU KAHWINI DUDA 11 JANUARI LALU

"Saya terpaksa mendiamkan diri selama hampir tiga bulan sebab bapa minta jangan dikecoh-kecohkan kerana dia kurang sihat. Ketika itu, kami hanya buat perkara wajib saja," demikianlah kata Siti Elizad, 31, yang mengesahkan yang dia sudah bernikah dengan Shamsul Baharin Rahman yang merupakan seorang duda anak dua.

Difahamkan, mereka berdua bernikah secara rahsia pada 11 Januari lalu atas permintaan bapanya.

"Saya mengaku telah berkahwin dengan Shamsul pada tarikh itu tetapi majlis berlangsung secara tertutup dan hanya dihadiri keluarga dan rakan rapat saja," ujarnya dipetik sebagai berkata.

Klik gambar untuk size besar

Pelakon drama Teman lelaki Upahan siaran TV3 yang sebelum ini banyak menipu pihak media dengan mengatakan yang dirinya akan bernikah pada 11 April ini memohon maaf kepada semua pihak kerana merahsiakan perkahwinannya atas permintaan keluarga.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TIADA SEBARANG KERTAS SIASATAN AKAN DIBUKA - USTAZ EBIT LEW DIBENAR BERI SUMBANGAN

Pendakwah terkenal, Ustaz Ebit Lew sebelum ini memaklumkan yang beliau terpaksa berhenti menghantar bantuan buat sementara waktu setelah dipanggil oleh pihak polis di Cawangan Khas Bukit Aman bagi memberi keterangan berhubung isu tular mengenainya selepas mendapat aduan.

Ini susulan ada segelintir pihak kurang senang dengan Ustaz Ebit Lew dengan mengkritik dan memfitnah kerja kebajikan yang dilakukannya. Sehubungan itu, Ustaz Ebit Lew memaklumkan sepanjang bulan Ramadan ini dia hanya akan menyalurkan sumbangan melalui akaun bank sahaja atas saranan banyak pihak.

Terkini, polis mengesahkan pendakwah tersebut mendapat kebenaran untuk memberi sumbangan ketika Perintah Kawalan Pergerakan (PKP). Memetik laporan Astro Awani, pengarah Jabatan Siasatan Jenayah (JSJ) Bukit Aman, Datuk Huzir Mohamed, dalam satu kenyataan berkata pihaknya tidak pernah menghalang pendakwah itu untuk berbuat demikian selagi beliau mematuhi garis panduan Kementerian Kesihatan Malaysia (KKM) dan Jabatan Kebajikan Masyarakat (JKM).

Dalam pada itu, tiada sebarang kertas siasatan akan dibuka terhadap pendakwah itu. Polis juga menegaskan bahawa tiada siapa yang boleh dikecualikan daripada tindakan undang-undang ke atas sebarang pelanggaran berkaitan pelaksanaan PKP.

www.myartis.com / Sumber: Astro Gempak & Astro Awani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAS ADIBA SERU KAK LONG 7E MOHON MAAF SECARA TERBUKA - AKTIVITI AMAL SEBAGAI PENGAJARAN

"Hangat di media sosial perbuatan keji seorang wanita yang telah mempersendakan komuniti OKU di Malaysia. Kami OKU amat kecewa dan marah dengan tindakan sesetengah individu yang sentiasa melakukan perbuatan seperti ini. Saya menyeru agar individu berkenaan membuat permohonan maaf secara terbuka serta melakukan aktiviti amal sebagai pengajaran kepada beliau dan orang lain.

"Berlakon seperti OKU bukan modal untuk membuat kandungan (content) dan menjadi terkenal di media sosial. Saya harap semua pihak dapat menjaga sensitiviti dan hormat kepada OKU kerana kita semua seharusnya ingat bahawa satu hari semua akan menjadi OKU," ujar wakil suara OKU di Malaysia dan Ahli Dewan Negara, Senator Datuk Ras Adiba Radzi yang tampil menyelar tindakan keji yang dilakukan oleh usahawan berasal daripada Terengganu, Kak Long 7E.

Video tular memperlihatkan aksi Kak Long berlakon gaya tempang dan herot seperti orang kelainan upaya (OKU) terus menjadi perbualan hangat netizen di laman sosial. Aksi spontan Kak Long atau Wan Nor Baizura itu dilihat seolah-olah mempermainkan golongan OKU dan tidak sensitif dengan masyarakat sekeliling.

Beliau turut menuntut Kak Long membuat permohonan maaf secara terbuka dan melakukan aktiviti amal sebagai pengajaran. Ras Adiba yang juga Presiden OKU Sentral berkongsi luahan kesalnya itu menerusi kenyataan media yang dimuat naik di Instagram pada Khamis.

Klik untuk gambar besar

Dalam pada itu, Ras Adiba berkata penghinaan terhadap OKU ini dilihat kerap berlaku dan tidak mendapat pembelaan sewajarnya kerana kelemahan undang-undang sedia ada.

"Perkara sebegini bukan kali pertama berlaku, malah sejak kebekalangan ini telah pun ada beberapa isu mempersenda OKU yang kerap berlaku. Penguatkuasaan AKTA OKU 2008 yang rapuh dan lemah telah menyebabkan ramai di luar sana terus menerus mempersenda dan mendiskriminasi komuniti OKU.

"Sudah hampir tiga tahun sejak mengumumkan cadangan pindaan Akta OKU 2008 tetapi sehingga saat ini pindaan akta ini tidak dibentangkan di Parlimen Malaysia.

"Saya menggesa Kementerian Pembangunan Wanita, Keluarga dan Masyarakat (KPWKM) untuk menyegerakan pindaan Akta OKU 2008 dengan menitikberatkan aspek perlindungan dan keselamatan melalui penguatkuasaan undang-undang," tuturnya.

Sementara itu, Ras Adiba turut menyeru persatuan OKU untuk segera membuat laporan polis jika terdapat mana-mana pihak melakukan penghinaan atau mempersendakan komuniti mereka.

"Saya menyeru semua persatuan dan pertubuhan OKU di luar sana untuk melakukan laporan polis terhadap individu berkenaan supaya tindakan dapat diambil mengikut lunas undang- undang.

"Saya memohon kerajaan untuk meminda Akta 588 dan Seksyen 509 Kanun Keseksaan dengan memasukkan hukuman yang lebih berat supaya tindakan mengaibkan orang khususnya OKU tidak dilakukan.

"Kita perlu pastikan bahawa menghina OKU bukan sesuatu yang boleh dipermainkan dan tidak boleh diperkotak-katikkan kerana kami OKU. Kami mempunyai perasaan, kehendak dan maruah. Jadi ini mesti dihentikan," katanya.

Sebelum ini, nama Kak Long menjadi sebutan netizen di laman sosial selepas tular video amukan di kedai serbaneka 7Eleven dan restoran makanan segera KFC. Pada Isnin lalu, wanita berusia 34 tahun itu teruk dikecam selepas dijemput menghadiri rakaman sebuah program di stesen TV Al Hijrah. Belum pun reda isu berkenaan, dia sekali lagi dikecam kerana melakonkan gaya tempang dan herot seperti OKU.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ULANG TAHUN PERKAHWINAN KE-7 - CHE TA PILIH BERSANDING ALA KAMPUNG

Pelakon Rozita Che Wan baru-baru ini telah meraikan ulang tahun ketujuh perkahwinannya bersama pelakon Zain Saidin di Langkawi, Kedah, dalam suasana kenduri dan persandingan ala kampung dengan menggayakan busana songket tradisional berwarna hijau.

Rozita atau lebih mesra disapa Che Ta itu telah berkongsi foto sekitar majlis tersebut. Berbicara mengenai majlis itu, Che Ta  dihubungi berkata tahun ini memang dia memilih tema tradisional, berbaju songket dan suasana kenduri ala kampung.

"Selagi muka nampak elok dalam gambar, saya akan raikan ulang tahun perkahwinan bersama suami, Zain pada setiap tahun. Bajet saya untuk majlis kenduri persandingan itu tidaklah besar sebab, pakaian dapat tajaan daripada Man Kajang. Begitu juga dengan fotografer. Cuma, kos tertumpu pada sewa villa dan hidangan makanan.

Klik untuk gambar besar

"Tetamu pun tak ramai, cuma ahli keluarga dan kenalan rapat sahaja yang ada kelapangan masa mereka menyertai percutian singkat itu. Tak lama pun, saya sekeluarga bercuti di Langkawi, dakam tiga hari," katanya.

Menurut Che Ta lagi, dia juga mengadakan majlis ulang tahun perkahwinan itu bukan untuk menunjuk-nunjuk bahagia dan kehidupan mewah. Katanya, ia sekadar untuk bergembira meraikan semula hari bahagianya bersama suami.

"Semua orang sebenarnya, boleh meraikan ulang tahun perkahwinan mereka mengikut bajet masing-masing. Bagi saya pula, majlis itu diadakan untuk meraikannya bersama keluarga setiap tahun.

"Ditambah, pada saya majlis itu umpama kita 'perbaharui passport' perkahwinan. Cuma, nampak meriahnya ia dirai bersama ahli keluarga dan kenalan rapat  sahaja," ujarnya.

Ujar Che Ta, memandangkan tahun ini negara berhadapan penularan Covid-19 dan sempadan ke luar negara di tutup, maka kesempatannya dapat meraikan ulang tahun perkahwinan di Langkawi pun sudah memadai.

Untuk rekod, Che Ta dan Zain bernikah pada Disember 2013 selepas berkenalan ketika membintangi drama 'Kiah Pekasam' pada 2009. Pasangan ini dikurniakan seorang anak perempuan, Aaisyah Dhia Rana, enam tahun. Che Ta juga turut memiliki dua anak lelaki daripada perkahwinan terdahulunya.

www.myartis.com / Sumber & foto: Harian Metro, Instagram Rozita Che Wan & Zain Saidin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOSTALGIA AWIE

Hampir 10 tahun myartis menyimpan gambar-gambar nostalgia Awie atau nama sebenarnya Ahmad Azhar Othman. Hari ini, myartis tergerak untuk menyiarkannya semula khas untuk anda semua. Jom kita tengok..!!

SEDIKIT TENTANG AWIE:
NAMA: Ahmad Azhar bin Othman
TARIKH LAHIR: 24 November 1968; Kg Datuk Keramat, Kuala Lumpur
PENDIDIKAN: Sekolah Menengah Sri Ampang, Kuala Lumpur

Klik untuk imej besar..


DIUJI DENGAN SAKIT - ALI XPDC BERSYUKUR RAMAI SUDI BANTUNYA

"Terima kasih tolong doakan kesihatan saya dan membantu menghulurkan sumbangan. Alhamdulillah, keadaan kesihatan saya ada menunjukkan sedikit perubahan dan makin baik. Bahkan, Allah dah berikan saya peluang bercakap semula. Walaupun masih tidak berapa lancar, tapi sekurang-kurangnya nikmat ada suara sudah kembali. Saya juga masih boleh menyanyi lagi," demikian kata penyanyi Ali XPDC, 53.

Sakit adalah ujian terbesar dalam hidup seseorang. Pun begitu, masih ada hikmah disebalik sakit berkenaan dan harus reda dengan dugaan daripada Allah itu. Bagi Ali, sakit yang dilaluinya kini adalah ujian atas izin Allah. Katanya, dia ikhlas dan tetap bersyukur kerana Allah masih memberikannya peluang kedua untuk hidup.

Ali yang kini perlu menjalani rawatan fisioterapi di Hospital Rehabilitasi Cheras, sekali seminggu berkata dia bersyukur apabila ramai orang sudi membantunya ketika diuji dengan sakit oleh Allah.

Dijaga dengan penuh kasih sayang oleh isteri tercinta, Sharifah Azwana Syed Joned, 50, penyanyi lagu 'Bunga Angkasa' ini berkata, dia sangat terhutang budi dengan pengorbanan besar dilakukan 'bidadari' syurganya itu.

Sementara itu, isteri Ali berkata sekarang tiba masa dia bersama anak-anak menjaga suaminya dengan baik sehingga pulih. Ujarnya, Ali juga pernah menjaganya dulu ketika mengalami alahan hamil yang teruk.

"Perkahwinan kami yang dah lebih 20 tahun ini dikurniakan lima cahaya mata. Tapi, dulu setiap kali saya hamil mesti kena alahan yang teruk sampai tak boleh bangun berbulan-bulan. Abang Ali yang menjaga saya.

"Alahan teruk kehamilan ini saya lalui untuk semua anak dan selama itu, dia (suami) yang sabar menjaga. Jadi, sekarang apabila dia sakit mestilah saya pula yang kena uruskannya. Alhamdulillah, saya bersyukur kepada Allah yang beri saya kekuatan menjaga suami.

"Ketika abang Ali sakit dan dimasukkan ke hospital pada Mac lalu, memang saya risau kerana keadaannya agak kritikal. Tapi, syukur alhamdulillah Allah masih berikan peluang kehidupan kedua buat abang Ali," katanya.

Menurut Sharifah Azwana, kini dia berdoa agar suaminya terus kuat berjuang untuk kembali sihat semula. Baginya, tiada rasa penat pun apabila menjaga suami yang sakit dan mengharapkan pahala daripada Allah.

"Abang Ali selalu minta maaf kepada saya kerana dia dah susahkan saya dengan anak-anak. Dalam hal ini, ia ujian yang sudah tertulis buat kami sekeluarga menghadapinya. Saya reda dan ikhlas.

"Sakitnya abang Ali kerana izin Allah dan tiada siapapun antara kita yang nak sakit. Tapi, kita tak tahu apa pula hikmah yang Allah nak beri atas kesabaran melalui ujian ini. Saya selalu ingatkan abang Ali agar dia sentiasa positif," katanya.

Ujarnya, apapun dia mengucapkan terima kasih kepada orang ramai yang sudah membantu mendoakan kesihatan suaminya. Sharifah Azwana berkata, hanya Allah saja dapat membalas pada bantuan doa serta sumbangan dihulurkan banyak pihak membantu Ali.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SHAHZ JASZLE SELAMAT BERSALIN ANAK KEDUA

Tahniah diucapkan buat pelakon Shahz Jaszle yang telah menimang cahaya kedua seorang bayi lelaki apabila isterinya, Hanis Husna selamat melahirkannya jam 4.19 petang pada 2 Januari lalu.

Berita gembira ini dikongsikan pasangan ini menerusi laman Instagram masing-masing.

Sebelum ini, Shahz pernah menyatakan tentang kehadiran cahaya mata baru itu di laman sosial dan apa yang pasti, peminat turut berkongsi rasa gembira dan juga mengucapkan tahniah kepadanya dan isteri.

Untuk rekod, Shahz dan Hanis yang mendirikan rumah tangga pada 1 Mei 2015 itu sebelum ini telah dikurniakan seorang anak perempuan diberi nama Alana Jasmeen. Kiranya dah sepasang dah anak Shahz ni.

Semoga dengan kehadiran cahaya mata baru ini bakal memeriahkan lagi keluarga kecil Shah dan menceriakan suasana.
Shah Jaszle Selamat Timang Anak Kedua

--- IKLAN ---

Foto: Shahz Jaszle IG & Hanis Husna IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK KEDUA SELAMAT DILAHIRKAN - EZZATY ABDULLAH & AZWAN KOMBOS TIMANG BAYI LELAKI

Pada jam 3.53 pagi tadi, pasangan pelakon Ezzaty Abdullah dan Azwan Kombos telah pun selamat menimang cahaya mata kedua mereka yang dilahirkan di sebuah pusat perubatan di Rawang.

Berita gembira itu turut dikongsikan oleh pasangan ini menerusi Instagram mereka sebentar tadi. Bayi lelaki mereka dilahirkan secara normal dengan berat 2.95 kilogram.

"Alhamdulillah, sudah ada sepasang (anak). Banyak persamaan kelahiran kali ini dengan anak sulung kami, Harum Dalia yang sudah berusia lima tahun.

Klik untuk gambar besar

"Berat kelahiran, doktor yang melakukan prosedur dan cara ‘induce’ atau proses bersalin secara paksaan juga sama. Apa yang berbeza hanya rasa sahaja," katanya.

Dalam pada itu, Ezzaty berkongsikan proses bersalin buat kali kedua yang dilaluinya itu amat menyakitkan namun meluahkan rasa syukur segalanya dipermudahkan.

"Kali ini, jujur saya akui rasa macam hendak tercabut nyawa. Inilah pengalaman dan proses kelahiran seperti yang selalu saya dengar dan diceritakan.

"Tetapi di sebalik semua itu, Allah mempermudah dan mempercepatkan proses kelahiran anak ini. Jadi, tidak terlalu lama saya harus menahan sakit," ujarnya.

Kata Ezzaty lagi, dia sudah mempunyai nama buat puteranya itu dan akan berkongsikan wajah anaknya itu selepas tujuh hari kelahiran. Pelakon drama 'The Maid' ini turut memaklumkan akan menjalani proses berpantang di kediaman ibunya di Bentong, Pahang.

"Kalau boleh saya memang nak lahirkan hari Jumaat. Baby pun dengar dan dia keluar hari ini. InsyaAllah selepas ini saya sambung berpantang di rumah mak. Saya bawa confinement lady sekali untuk tinggal di kampung selama 44 har," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::